Άρχισε ο αέρας χούντα να μυρίζει – Liberation Popular\nΆρχισε ο αέρας χούντα να μυρίζει.\nΗ κυβέρνηση της ΝΔ έδειξε από πολύ νωρίς τις προθέσεις της. Με μία προεκλογική εκστρατεία που εστίασε πρωτεύοντος στα φλέγοντα (!) κοινωνικά ζητήματα των Εξαρχείων, της ανομίας και του Ρουβίκωνα, αγνοώντας άλλα μικρότερης, φυσικά, σημασίας, όπως η ανεργία, η φτώχια, η αστεγία κτλ κτλ., ξέραμε ότι με την εκλογή της θα νιώσουμε τι σημαίνει δόγμα «νόμος και τάξη» στο πετσί μας.\nΗ κυβέρνηση φρόντισε να βάλει στη θέση του Υπουργού Δημοσίας Τάξεως τον κατάλληλο άνθρωπο: τον Μιχάλη Χρυσοχοΐδη, ένα ιδιότυπο είδος ολοκληρωτικού πολιτικάντη-πασπαρτού με σύνδρομο ναπολεοντισμού. Και αυτός φυσικά το πρώτο πράγμα που έκανε είναι να δώσει λευκή επιταγή σε κάθε λογής καουμπόηδες της ΕΛΑΣ να ξαμοληθούν στους δρόμους και να ασκούν όση βία γουστάρει η ψυχή τους, ανενόχλητοι από λεπτομέρειες όπως είναι τα ανθρώπινα δικαιώματα και οι εξεταστικές επιτροπές. Τα γεγονότα αστυνομικής αυθαιρεσίας των τελευταίων μηνών είναι γνωστά σε όλους, και δεν στρέφονται πλέον μόνο προς ανθρώπους του κινήματος. Χαρακτηριστικό παράδειγμα στη Θεσσαλονίκη ήταν η υπόθεση 14χρονου κοριτσιού που καθώς έκανε βόλτα έχοντας κανονικότατα sms, βρέθηκε προσαχθέν στη ΓΑΔΘ, όπου κρατήθηκε χωρίς να της επιτραπεί επικοινωνία με τη μητέρα της αλλά και εξαναγκάστηκε να ξεγυμνωθεί εντός του μεγάρου.\nΠρώτη κίνηση στην κατασταλτική σκακιέρα της ΝΔ ήταν η κατάργηση του πανεπιστημιακού ασύλου το καλοκαίρι του 2019, κάτι που ολοκλήρωσε την ανάλογη προετοιμασία που είχε κάνει η κυβέρνηση ΣΥΡΙΖΑ.\nΑμέσως μετά ήταν το περίφημο «τελεσίγραφο» απέναντι στις καταλήψεις, το οποίο μπήκε στον πάγο μετά τον μνημειώδη διασυρμό που αποτέλεσε η εισβολή στο σπίτι του σκηνοθέτη Ινδαρέ.\nΜετά ήρθε η χρυσή ευκαιρία που τόσο περίμενε ο Μιχάλης: ο κορονοϊός, ή όπως είπε ο γέροντας Παΐσιος «θα είναι σαν να έχεις χούντα, αλλά δεν θα έχεις». Από την πρώτη στιγμή η κυβέρνηση είδε στην πανδημία μία καταπληκτική ευκαιρία να απαγορεύσει κάθε κινηματική παρουσία και κάθε δράση διαμαρτυρίας με την δικαιολογία του «υγειονομικού κινδύνου». Και η δικαιολογία αυτή επιστρατεύτηκε ακόμα και για διαμαρτυρίες ολιγομελών ομάδων ατόμων, με μάσκες και αποστάσεις, ακόμα δηλαδή και όταν ήταν οφθαλμοφανές ότι με κανέναν τρόπο δεν υπήρχε οποιοσδήποτε πραγματικός υγειονομικός κίνδυνος.\nΤον Ιούνιο του 2020 ήρθε ο περιβόητος νόμος περί διαδηλώσεων. Ο νόμος προβλέπει ότι δηλώνεται στις αρχές «υπεύθυνος» για τη διαδήλωση, ο οποίος ζητά άδεια για την πραγματοποίηση της. Αν δεν λάβει άδεια, η διαδήλωση φυσικά θα καταστέλλεται. Αλλιώς μπορεί να «της επιτραπεί» να κινηθεί στο πεζοδρόμιο ή σε δρομολόγιο που θα τις υποδείξουν -ποιοι άλλοι;- οι μπάτσοι. Η συμμετοχή σε μη εγκεκριμένη διαδήλωση θα επιφέρει 1 έτος φυλάκιση, βάσει ιδιώνυμου αδικήματος. Τέλος, αυτό ήταν το νομοσχέδιο που προέβλεπε τη σύσταση ενός νέου ειδικού τμήματος της αστυνομίας, το οποίο θα καταπιάνεται με την αποτροπή της ριζοσπαστικοποίησης των πολιτών, το νομοσχέδιο δηλαδή που μας έφερε τους εξαιρετικούς αστυνομικούς υπαλλήλους της ομάδας ΟΔΟΣ που δικαίως θα μείνουν στην ιστορία ως «μπάτσοι από τα Lidl».\nΤον Νοέμβριο ήρθε και η αναστολή για 4 ημέρες του πολιτεύματος της αστικής δημοκρατίας με την άρση του άρθρου 11 του συντάγματος από την κυβέρνηση, προκειμένου να απαγορευτούν οι διαδηλώσεις για την επέτειο του Πολυτεχνείου. Και ακολούθησε ένα από τα χειρότερα όργια καταστολής που έχει δει ποτέ η χώρα με αύρες να παρελαύνουν στο δρόμο, περιτριγυρισμένες από τύπους ντυμένους ρόμποκοπ (μία σκηνή που δικαίως θύμισε σε όλους μας τους StormTroopers) και με χιλιάδες απασφαλισμένους μπάτσους να ξυλοκοπούν όποιον βρίσκουν, να μπουκάρουν σε αυλές σπιτιών και να δέρνουν και τις οικογένειες των συλληφθέντων, και να φέρονται σαν στρατός κατοχής. Ας σταθούμε εδώ στις εξαιρετικής ευφυίας δηλώσεις του Χρυσοχοΐδη πριν και μετά το Πολυτεχνείο. Πριν το Πολυτεχνείο, προκειμένου να απαγορευτούν οι διαδηλώσεις, είπε ότι «Οι δρόμοι και οι διαδηλώσεις κουβαλάνε ιό και γεννάνε αρρώστια». Ακριβώς αντίστροφα, μετά το Πολυτεχνείο, προκειμένου να δείξει ότι είναι απολύτως τυχαίο γεγονός ότι τόσες δεκάδες μπάτσοι νόσησαν τις επόμενες ημέρες, λόγω των δικών του εντολών, εξαιτίας δηλαδή του γεγονότος ότι την ημέρα εκείνη ο ίδιος τους ξαμόλησε κατά χιλιάδες στους δρόμους, τον έναν δίπλα στον άλλο, μας είπε ότι «Δεν μεταδίδεται έξω, στην ατμόσφαιρα, ο ιός. Ο ιός μεταδίδεται σε κλειστούς χώρους». Φαίνεται ότι από τις 17/11 μέχρι τις 6/12 ο ιός ξεκίνησε εκ νέου να κολλάει σε εξωτερικούς χώρους γιατί η ίδια χουντικής προελεύσεως γραμμή, με άρση του άρθρου 11 και στρατιές μπάτσων σε όλες τις πόλεις, κρατήθηκε και στην επέτειο για τη δολοφονία του Αλέξη Γρηγορόπουλου.\nΚάπου ανάμεσα σε όλα αυτά η κυβέρνηση πρόλαβε να ιδρύσει όχι ένα, όχι δύο αλλά τρία «ειδικά» σώματα αστυνόμευσης.1 Γιατί όποιο και αν είναι το πρόβλημα, η απάντηση είναι περισσότεροι μπάτσοι!\nΚαι πάμε τώρα στο επίδικο του παρόντος άρθρου: το νέο Εθνικό Σχέδιο Διαχείρισης των Δημοσίων Υπαίθριων Συναθροίσεων, που παρουσίασε σε Συνέντευξη Τύπου ο Χρυσοχοΐδης προχθές (στις 21/1). Μέσα στην παρουσίαση αυτή πέρα από όσα αναμέναμε, μιας και γνωρίζαμε ήδη τον νόμο, αναφέρονται και διάφορα άλλα πρωτότυπα που δεν ορίζονται σε κανέναν απολύτως νόμο. Προσπερνώντας εντελώς τα όσα απολύτως αστεία αναφέρονται στην εν λόγω παρουσίαση, όπως για παράδειγμα το ότι «εκείνο που σαφώς αποτελεί δέσμευση, πλέον, της αστυνομίας είναι η αναλογική και κατά το δυνατόν περιορισμένη χρήση των δακρυγόνων», θα εστιάσουμε στην πρόβλεψη περιορισμού των δημοσιογράφων σε συγκεκριμένο, ορισμένο από την ΕΛΑΣ (φυσικά!) χώρο. Συγκεκριμένα:\n«Η παρουσία και η προστασία των δημοσιογράφων στο πλαίσιο των συναθροίσεων είναι βασική συνιστώσα του νέου σχεδιασμού. Με αυτό τον τρόπο θα διασφαλιστεί το δικαίωμα των πολιτών στην ενημέρωση, αλλά και παράλληλα, η ανεμπόδιστη διεξαγωγή των αστυνομικών επιχειρήσεων, ειδικά σε περιπτώσεις που υπάρχουν επεισόδια. […]\nΠροφανώς στην κυβέρνηση δεν αρκεί το γεγονός ότι γεμίζοντας τις τσέπες των καναλαρχών με λεφτά για να ακούμε πόσο καλά τα πάει ο Μητσοτάκης, πόσο υπέρκομψη είναι η Μαρέβα και να κρύβουν όλες αυτές τις ενοχλητικές σκηνές βίας και ασυδοσίας που εμείς ως άνθρωποι της κοινωνικής βάσης βλέπουμε – ή για την ακρίβεια ζούμε. Θυμίζουμε ότι το πρώτο “δωράκι” στους καναλάρχες ήταν 11 εκατομμύρια ευρώ για την “εκστρατεία στα πλαίσια προστασίας της δημόσιας υγείας και των μέτρων για την αποτροπή διασποράς του COVID-19” η οποία δια νόμου οφείλει να είναι δωρεάν. Το δεύτερο «δωράκι» ήταν άλλα 21 εκατομμύρια ευρώ μέσω της απαλλαγής από την υποχρέωση καταβολής της ετήσιας δόσης για τις τηλεοπτικές άδειες. Το τρίτο και πιο πρόσφατο ήταν άλλα 18,5 εκατομμύρια ευρώ “για την προβολή της εμβολιαστικής καμπάνιας”, με απόφαση Κικίλια αυτή τη φορά!\nΔεν αρκούσε, λοιπόν, στην κυβέρνηση ότι ούτως ή άλλως δημοσιογραφία να τους «ενοχλήσει» δεν υπάρχει πλέον στην Ελλάδα, όπως άλλωστε ανέδειξε και Βελγικό δημοσίευμα που κυκλοφόρησε τις τελευταίες μέρες και δείχνει ότι το 80% των Μ.Μ.Ε. είναι ευθέως ελεγχόμενα από την κυβέρνηση της Νέας Δημοκρατίας. Έπρεπε να βεβαιωθεί ότι ακόμα και αυτοί οι ελάχιστοι που ίσως και να τολμούσαν να δείξουν τα ανάλογα πλάνα, δεν θα έχουν πλέον πρόσβαση στα γεγονότα.\nΆλλωστε η προχθεσινή συνέντευξη που έδωσε ο Χρυσοχοΐδης στο MEGA δεν θα άφηνε κάποιον να παρανοήσει την πρόθεση της κυβέρνησης. Με την δημοσιογράφο του καναλιού να δείχνει δύο διαφορετικά βίντεο στα οποία ξεκάθαρα φαίνεται ότι τα ΜΑΤ χτυπούσαν ανθρώπους ήδη δεμένους και πεσμένους στο οδόστρωμα (σε ένα από τα δύο βίντεο, ΜΑΤατζής χτυπάει με την ασπίδα ένα φοιτητή που είναι ξαπλωμένος στο πεζοδρόμιο με τα χέρια δεμένα πίσω, καθώς άλλος ΜΑΤατζής τον κρατάει ακίνητο) ο Μιχαλάκης μπέρδεψε τρεις φορές τα λόγια του, ίδρωσε και ξε-ίδρωσε άλλες τόσες, μας είπε διάφορα κωμικότατα όπως «δεν θέλω να πω τίποτα», «δε θέλω βλέποντας ένα περιστατικό να βγάζω συμπεράσματα» αλλά και καταφέρθηκε εναντίον της δημοσιογράφου λέγοντας «δεν είστε συνήγορος του πολίτη, δεν κάνετε εξέταση, ούτε εγώ θα κάνω εγώ». Τελικά κατάφερε να μην απογοητεύσει τους καουμπόηδες του καταδικάζοντας ακόμα και την πιο εμφανή και μπροστά στις κάμερες βία που δεχόταν ένας ήδη ακινητοποιημένος συλληφθέντας! Μπράβο Μιχάλη! Ζορίστηκες, αλλά τα κατάφερες! Επί κάνα-δυο λεπτά μάλιστα ο Υπουργός Δημοσίας Τάξεως μας περιγράφει μία διαδικασία αυτόκλητου ελέγχου που υποτίθεται ότι διενεργεί μαγικά και από μόνος του ο Συνήγορος του Πολίτη, ο οποίος σύμφωνα με το Χρυσοχοΐδη συλλέγει υλικό(!), παίρνει καταθέσεις από μπάτσους, συλληφθέντες και μάρτυρες(!) και τελικά αξιολογεί αν υπάρχει υπερβάλλουσα βία. Φυσικά το γεγονός ότι πουθενά δεν ορίζεται και ούτε πραγματοποιείται καμία ανάλογη αυτόκλητη έρευνα από το Συνήγορο του Πολίτη δεν τον πτόησε με κανένα τρόπο!\nΓια να συνοψίσουμε, λοιπόν, η αστυνομία θα περιορίζει τους δημοσιογράφους σε συγκεκριμένο χώρο που η ίδια θα υποδεικνύει «για την προστασία τους». Φυσικά ο στόχος είναι ρητός και ξάστερος: δεν θέλει να υπάρχει δημοσιογραφική κάλυψη όσο τα καλόπαιδα της ΕΛΑΣ ξυλοκοπούν διαδηλωτές ή και άσχετους περαστικούς, μπουκάρουν σε πολυκατοικίες, ταράτσες και αυλές χωρίς ένταλμα, εξευτελίζουν προσαχθέντες. Γιατί άλλωστε να ρισκάρει μια νέα ζαρτινιέρα; Και φυσικά δεν αναφερόμαστε στο περιστατικό του ξυλοκοπήματος του νεαρού φοιτητή από τους αστυνομικούς, αλλά στο «ατυχές συμβάν» της βιντεοσκόπησης αυτού που οδήγησε στην καταδίκη τελικά των εν λόγω ΜΑΤάδων. Γιατί να χρειαστεί να απαντήσει ξανά σχετικά με κάποιες πολύ ενδιαφέρουσες εικόνες που συχνά- πυκνά κυκλοφορούν και δείχνουν μπάτσους να βάζουν μολότοφ σε τσάντες διαδηλωτών που έχουν ήδη συλληφθεί;\nΤην ίδια κιόλας μέρα τόσο η ΕΣΗΕΑ όσο και η Ένωση Φωτορεπόρτερ Ελλάδος, μέσω επιστολή τους, ζήτησαν επείγουσα συνάντηση με τον Χρυσοχοΐδη, σχετικά με το Εθνικό Σχέδιο Διαχείρισης Δημοσίων Υπαίθριων Συναθροίσεων, το οποίο εκείνος είχε παρουσιάσει λίγο νωρίτερα. Στην επιστολή τους αναφέρουν: «Με την “οριοθέτηση” των δημοσιογράφων, όπως αποτυπώνεται στο ως άνω σχέδιο, βαρύ πλήγμα δέχεται άμεσα η ενημέρωση των πολιτών, η οποία αποτελεί έναν εκ των πυλώνων της δημοκρατίας».\nΚαι φυσικά να πούμε εδώ ότι η εν λόγω πρόβλεψη δεν υπάρχει στον νόμο περί διαδηλώσεων που πέρασε η ΝΔ τον Ιούνιο, ούτε σε κανέναν άλλο νόμο προφανώς. Προέκυψε απλώς από το κεφάλι (για να μην πούμε κάτι άλλο) του Χρυσοχοΐδη!\nΤην ίδια κιόλας μέρα ο Χρυσοχοΐδης αναγκάστηκε να ανασκευάσει, μέσω επίσημης ανακοίνωσης του Υπουργείου Προστασίας του Πολίτη στην οποία διαβάζουμε: «Είναι σαφές ότι τα παραπάνω μέτρα, που ανακοινώθηκαν σήμερα, είναι μέτρα προστασίας και μόνο, με καθαρά προαιρετικό χαρακτήρα, από την πλευρά των δημοσιογράφων-φωτορεπόρτερ.» Οι δεκάδες μαρτυρίες για επιθέσεις μπάτσων σε δημοσιογράφους, πιθανόν να κάνουν τους δημοσιογράφους να αμφιβάλουν για το κατά πόσο αυτή η «προαιρετικότητα» θα ενέχει… και λίγη αναγκαστικότητα (!), μιας και όπως μας είχε πει «γλυκά» κατά λέξη και ο Βορίδης «Το ξύλο είναι στοιχείο αναγκαστικότητας».\nΚλείνοντας, θα παραθέσουμε αυτούσια την ανάρτηση του Μάριου Λώλου, προέδρου της Ένωσης Φωτορεπόρτερ Ελλάδας, που τα λέει όλα!\n«99% των επιθέσεων που έχουμε υποστεί ως φωτορεπόρτερ είναι από όργανα της ΕΛ.ΑΣ και όχι από διαδηλωτές. Αυτές οι επιθέσεις είναι όλες ατιμώρητες εκτός από μία. Εάν θέλει λοιπόν ο Χρυσοχοΐδης να μας προστατεύσει κατά τη διάρκεια των διαδηλώσεων καλά θα κάνει να βάλει στα όργανά του διακριτικά, ώστε το λιγότερο να ξέρουμε ποιος μας επιτίθεται.\nΚατά τα άλλα κανένας υπουργός Προ.Πο. δεν μπορεί να μας υποδείξει πώς θα κάνουμε τη δουλειά μας και από πού. Αυτά είναι λυμένα χρόνια μέσα στις δημοκρατίες. Έλεγχος της εικόνας σημαίνει κατάλυση της Ελευθερίας του Τύπου.»\nΆρχισε ο αέρας…\nΧούντα να μυρίζει\nΠροηγούμενες Προηγούμενο άρθρο: Σύστημα των «τριών πυλώνων» – Μια ανταπόκριση από τον Καναδά…\nΕπόμενες Επόμενο άρθρο: Εθνικό Σχέδιο Διαχείρισης Δημοσίων Υπαίθριων Συναθροίσεων: Η αλήθεια υπό την οπτική γωνία της αστυνομίας


Γιατί έριξαν τον 4ο νεοσσό έξω απ' τη φωλιά;\nΣυζήτηση με θέμα Γιατί έριξαν τον 4ο νεοσσό έξω απ' τη φωλιά;, που ξεκίνησε από giwtgos23, στο Forum 'Αναπαραγωγή Παπαγάλων' του PetBirds, 6 Μαϊ 2016.\nΈχω τρείς νεοσσούς. Θέλω να κάνω δυο ερωτήσεις: 1) Υπαρχη πιθανότητα να έχουν πρόβλημα με τα πόδια τους. 2) τη δευτέρα έκανα ωοσκοπηση να δω ποσα είναι γόνιμα και από τα 5 τα 3 ήταν γόνιμα. Σήμερα το πρωί είδα ένα αυγό στον πάτο του κλουβιού σπασμένο . Μόλις το είδα από κοντά διαπίστωσα πως ήταν ο τέταρτος νεοσσός. Γιατί να τον έριξαν έξω απ' την φωλιά;\nΜπράβο να σου ζήσουν!!!\nΣυνήθως τα πουλάκια δεν γεννιούνται με πρόβλημα στα πόδια αλλά αυτό δημιουργείται από κακή στάση στις πρώτες μέρες της ζωής τους, όταν ακόμα σκελετός είναι μαλακός. Γιατί το ρωτάς; Πρόσεξες κάτι;\nΊσως ο νεοσσός είχε ήδη πεθάνει χωρίς να καταφέρει να βγει από το αυγό και πολύ σωστά το πέταξαν έξω. Το μάζεψες; Τώρα κάθε μέρα αυγό και κεχρί σενεγάλης. Και να μαθαίνουμε νέα τους maria p,\nΣήμερα το πρωί είδα ένα αυγό στον πάτο του κλουβιού σπασμένο . Μόλις το είδα από κοντά διαπίστωσα πως ήταν ο τέταρτος νεοσσός. Γιατί να τον έριξαν έξω απ' την φωλιά;Κάντε κλικ για να δείτε το υπόλοιπο...\nΔηλαδή πριν καν ο νεοσσός βγει απ το αυγό έριξαν το αυγό κάτω με αποτέλεσμα να πεθάνει και ο νεοσσός;; ή τον βρήκες κάτω ζωντανό??\nΥπαρχη πιθανότητα να έχουν πρόβλημα με τα πόδια τους.Κάντε κλικ για να δείτε το υπόλοιπο...\nΝαι υπάρχει πιθανότητα. Αν προκύψει τέτοιου είδους πρόβλημα (splayed legs: https://petbirds.gr/threads/Νεοσσός-με-splayed-legs.24206/ ) υπάρχει και λύση ( https://petbirds.gr/threads/Να-βάλω-πριονίδι-στη-φωλιά-για-την-αποφυγή-splayed-legs.25670/ ). Αν προκύψει τέτοιο πρόβλημα όσο πιο νωρίς κάνεις κάτι γι αυτό τόσο πιο γρήγορα θα φτιάξουν τα πόδια τους. alicedros,\nΠριν σκάσει ο νεοσσός είδα σπασμένο αυγο και είχε αίμα,επομένως υπέθεσα ότι ήταν ο τέταρτος νεοσσός μέχρι που που έκανα ωοσκοπηση και τα άλλα δυο ήταν τα τσουφια. Όσο αναφορά τα πόδια θα προσθέσω λίγο πριονίδι για κουνέλι να δω πως θα πάει και αν το δεχτούν θα βάλω λίγο ακόμα για να έχω το κεφάλι μου ήσυχο ( αν κάνω λάθος διορθώστε με).\nΌσο αναφορά τα πόδια θα προσθέσω λίγο πριονίδι για κουνέλι να δω πως θα πάει και αν το δεχτούν θα βάλω λίγο ακόμα για να έχω το κεφάλι μου ήσυχο ( αν κάνω λάθος διορθώστε με).Κάντε κλικ για να δείτε το υπόλοιπο...\nΒάλε λίγο. Ξύλινη φωλιά δεν έχεις;\nΝαι ξύλινη φωλιά έχω .\nΝαι ξύλινη φωλιά έχω .Κάντε κλικ για να δείτε το υπόλοιπο...\nΝαι γύρισα μετά και είδα από την αρχή το θέμα και την θυμήθηκα maria p,\nΤο δεύτερο πρόσεξε τα ποδαράκια του, πρέπει να είναι από κάτω διπλωμένα όπως του μεγάλου.\nΦτου φτου φτου να σου ζήσουν!!!\nΝα σου ζήσουν! Έχουν πολύ διαφορά τα μικρούλια!!! alicedros,\nΈχουν το ένα 5 και το άλλο 4ημερες διάφορα από το μεγάλο.\nΠρέπει να επέμβω η δεν υπάρχει πρόβλημα;\nΤο ερώτημα μεταφέρθηκε για συζήτηση εδώ ... https://petbirds.gr/threads/Πρέπει-να-επέμβω-η-δεν-υπάρχει-πρόβλημα.27282/


ΕΠΙΣΚΕΨΗ ΤΟΥ Δ.Σ ΤΗΣ Π.Ο.Σ.Σ. ΣΤΟΝ ΔΗΜΑΡΧΟ ΛΑΜΙΑΣ κ. ΣΤΑΥΡΟΓΙΑΝΝΗ ΝΙΚΟΛΑΟ\nΤΟ Δ.Σ. της Πανελλήνιας Ομοσπονδίας Συλλόγων Σαρακατσαναίων (Π.Ο.Σ.Σ.) και του Συνδέσμου Ν. Φθιώτιδας συναντήθηκαν στο δημαρχείο της πόλης με τον Σαρακατσάνο Δήμαρχο Λαμιέων κ. Νικόλαο Σταυρογιάννη και την Αντιδήμαρχο Πολιτισμού κ. Βίβιαν Αργύρη.\nΑντικείμενο της συζήτησης ήταν η εκδήλωση για την παρουσίαση των Πρακτικών του 3ου Παγκοσμίου Επιστημονικού Συνεδρίου Σαρακατσαναίων που πραγματοποιήθηκε τον Μάρτιο του 2016 στην πόλη της Λαμίας.\nΗ μεγάλη αυτή εκδήλωση παρουσίασης των Πρακτικών θα πραγματοποιηθεί το Σάββατο 17 Νοεμβρίου 2018 στο Δημοτικό Θέατρο Λαμίας από την Πανελλήνια Ομοσπονδία Συλλόγων Σαρακατσαναίων (Π.Ο.Σ.Σ.) τον Σύνδεσμο Ν. Φθιώτιδος και σε συνεργασία με τον Δήμο Λαμιαίων, την Αντιπεριφέρεια Ν. Φθιώτιδος , τον Δήμο Στυλίδος και την Ιερά Μητρόπολη Φθιώτιδας.\nΣυζητήθηκαν διάφορα θέματα συνεργασίας και νέες δράσεις που θα συμβάλλουν τα μέγιστα στην ανάδειξη της πολιτιστικής και λαογραφικής κληρονομιάς των Σαρακατσαναίων!\nΟ δήμαρχος κ. Νικόλαος Σταυρογιάννης, ενημερώθηκε για την κινηματογραφική παραγωγή που ετοιμάζει η Π.Ο.Σ.Σ. για τον θρυλικό ήρωα Αντώνη Κατσαντώνη , ήταν θετικός στο να συμβάλει - εάν και σε ότι χρειαστεί- σε μια πιθανή μελλοντική συνεργασία της Π.Ο.Σ.Σ. με το περιφερειακό θέατρο Ρούμελης.\nΕπίσης συζητήθηκε η επανέκδοση των πρακτικών του 3ου Επιστημονικού Παγκοσμίου Συνεδρίου από τον Δήμο Λαμιαίων. Ως γνωστό η πρώτη έκδοση έγινε από το Πανεπιστήμιο Ιωαννίνων και την περιφέρεια Ηπείρου.


Περιοδοντίτιδα: Από τη διάγνωση στη θεραπεία - Truemed.gr\nΔΟΝΤΙΑ | ΣΥΝΕΝΤΕΥΞΕΙΣ\nΗ στοματική υγεία και η γενική υγεία του ατόμου είναι αλληλένδετες και αλληλοεξαρτώμενες υπό την έννοια ότι η στοματική υγεία αποτελεί σημαντικό παράγοντα διασφάλισης της γενικής υγείας του ατόμου, ενώ η απουσία της επηρεάζει ουσιαστικά την ποιότητα ζωής. Ένας ύπουλος εχθρός στης στοματικής υγείας είναι η περιοδοντίτιδα η οποία επηρεάζει τόσο τη στοματική υγεία όσο και τη γενικότερη υγεία του ατόμου καθώς συνδέεται και με άλλες σοβαρές ασθένειες. Η δρ. Δουφεξή την οποία ευχαριστούμε ιδιαίτερα απάντησε σε όλες τις ερωτήσεις μας ώστε να μπορέσουμε να έχουμε μία πλήρη εικόνα της περιοδοντικής νόσου, των αιτιών των συμπτωμάτων, της πρόληψης και θεραπείας της.\nΗ περιοδοντίτιδα είναι μια σοβαρή φλεγμονώδης νόσος η οποία αφορά τα ούλα και τους ιστούς που περιβάλλουν τα δόντια, που αν παραμείνει αθεράπευτη οδηγεί στην απώλεια δοντιών.\nΗ αιτία της περιοδοντίτιδας είναι η μικροβιακή πλάκα, δηλαδή μικρόβια ειδικά που προκαλούν καταστροφή των περιοδοντικών ιστών και ονομάζονται περιοπαθόγονα. Τα μικρόβια αυτά σχηματίζουν το βιοϋμένιο, μια μορφή αποικίας το οποία τα καθιστά περισσότερο παθογόνα. Τα σημαντικότερα περιοπαθογόνα είναι αυτά του «κόκκινου συμπλέγματος» τα οποία είναι τα Porphyromonas gingivalis, Treponema denticola, και Tannerella forsythia.\nΠαράγοντες κινδύνου περιοδοντικής νόσου:\n1. Γενετική προδιάθεση: Σημειακές μεταλλάξεις σε γονίδια που έχουν σχέση κυρίως με τη φλεγμονή προδιαθέτουν τον ασθενή για καταστροφή περιοδοντικών ιστών. Οι μεταλλάξεις αυτές είναι κληρονομούμενες.\n2. Κάπνισμα: Είναι από τους πιο σημαντικούς παράγοντες επικινδυνότητας και μάλιστα με δοσοεξαρτώμενη σχέση.\n3. Διαβήτης: Θεωρείται υψηλός παράγοντας κινδύνου για την εμφάνιση και βαρύτητα της περιοδοντίτιδας. Υπάρχει επίσης αμφίδρομη σχέση, με αποτέλεσμα η θεραπεία της περιοδοντίτιδας να βελτιώνει το γλυκαιμικό δείκτη και ο έλεγχος του διαβήτη να βελτιώνει την αντίδραση των περιοδοντικών ιστών στα περιοπαθογόνα βακτήρια.\n4. Στεφανιαία νόσος: Υπάρχει αμφίδρομή σχέση ανάμεσα σε στεφανιαία και περιοδοντική νόσο, με αποτέλεσμα η θεραπεία της μίας να βελτιώνει και την άλλη και αντίστροφα.\n5. Στρες: Θεωρείται επίσης παράγοντας κινδύνου για περιοδοντική νόσο, τόσο γιατί κάνει τον οργανισμό πιο ευαίσθητο σε λοιμώξεις αλλά και γιατί οι ασθενείς με στρες έχουν την τάση να καπνίζουν και να παραμελούν τη στοματική τους υγιεινή.\n6. Βρουξισμός: To νυχτερινό τρίξιμο και σφίξιμο δοντιών επιταχύνει την απώλεια οστού σε παρουσία περιοδοντίτιδας.\n7. Παχυσαρκία και μεταβολικό σύνδρομο.\nΠώς γίνεται η διάγνωση της περιοδοντίτιδας;\nΗ διάγνωση της περιοδοντίτιδας γίνεται κλινικά και ακτινογραφικά. Σε κατάσταση υγείας των περιοδοντικών ιστών το οστό και τα ούλα «εφαρμόζουν» στα δόντια αφήνοντας μία μικρή σχισμή που σε φυσιολογικές συνθήκες το βάθος της είναι 0-3 χιλιοστά και ονομάζεται ουλοδοντική σχισμή. Σε κατάσταση περιοδοντίτιδας οι περιοδοντικοί ιστοί καταστρέφονται με αποτέλεσμα το βάθος της ουλοδοντικής σχισμής να μεγαλώνει και να ονομάζεται πλέον θύλακος. Με ένα ειδικό εργαλείο που καλείται περιοδοντική μήλη γίνεται μέτρηση του βάθους του θυλάκου σε 6 κατά προτίμηση σημεία σε κάθε δόντι. Ανάλογα με το βάθος του θυλάκου και την ‘απομάκρυνση’ των ούλων από το δόντι που καλείται υφίζηση, γίνεται η διάγνωση της περιοδοντίτιδας και η κατάταξή της σε διάφορες κατηγορίες ανάλογα με τη βαρύτητα της. Ακτινογραφικά η περιοδοντίτιδα αξιολογείται ανάλογα με την ύπαρξη και το μέγεθος της απώλειας οστού που στηρίζει τα δόντια.\nH Θεραπεία της περιοδοντίτιδας μπορεί να είναι συντηρητική ή και χειρουργική\nΣυντηρητική Θεραπεία ή Φάση Ι Περιοδοντικής Θεραπείας ή Αιτιολογική Θεραπεία: Περιλαμβάνει τις οδηγίες στοματικής υγιεινής, την αποτρύγωση και τις ριζικές αποξέσεις, δηλαδή την αφαίρεση τρυγίας (πέτρας) και μικροβίων από την επιφάνεια των ριζών των δοντιών. Μερικές φορές η φάση Ι της περιοδοντικής θεραπείας συνοδεύεται με συμπληρωματική αντιμικροβιακή θεραπεία, τοπική ή συστηματική.\nΦάση ΙΙ Περιοδοντικής Θεραπείας ή Χειρουργική Θεραπεία Περιοδοντίου: Η χειρουργική περιοδοντική θεραπεία αποσκοπεί στην καλύτερη πρόσβαση στους περιοδοντικούς θυλάκους, στη δημιουργία συνθηκών για ευκολότερη στοματική υγιεινή από τον ασθενή, στη βελτίωση της ανατομίας του οστού ή στην αναγέννηση των περιοδοντικών ιστών. Η τελευταία διαδικασία περιλαμβάνει την τοποθέτηση ειδικών μεμβρανών, οστικών μοσχευμάτων ή πρωτεϊνών που βοηθούν την φυσική ικανότητα του οργανισμού να αναγεννά το οστό και τους υπόλοιπους περιοδοντικούς ιστούς.\nΦάση ΙΙΙ Περιοδοντικής Θεραπείας ή Φάση Επανελέγχων: Στη φάση αυτή της περιοδοντικής θεραπείας ο ασθενής επανέρχεται στον περιοδοντολόγο 2-4 φορές το χρόνο για αξιολόγηση των αποτελεσμάτων της περιοδοντικής θεραπείας και πιθανή παρέμβαση σε περίπτωση έξαρσης της νόσου.\nΠώς μπορώ να προλάβω την εμφάνιση της περιοδοντικής νόσου;\nO προληπτικός έλεγχος στον οδοντίατρο κάθε 6 μήνες τουλάχιστον είναι απαραίτητος για την πρόληψη της νόσου. Επίσης η σωστή στοματική υγιεινή, η αποφυγή καπνίσματος και η διατήρηση της συστηματικής υγείας βοηθούν σημαντικά στην πρόληψη της περιοδοντικής νόσου.\nΆλλες παθήσεις με τις οποίες συνδέεται η περιοδοντίτιδα\nΕκτός από τον διαβήτη, στεφανιαία νόσο, το μεταβολικό σύνδρομο και την οστεοπόρωση έχει βρεθεί στατιστική συσχέτιση περιοδοντίτιδας με αναπνευστικές νόσους, αυτοάνοσα νοσήματα-κυρίως ρευματοειδής αρθρίτιδα-και νεοπλάσματα (καρκίνος νεφρού, παγκρέατος και αίματος).\nΠώς να ξεχωρίσω την ουλίτιδα από την περιοδοντίτιδα;\nH ουλίτιδα είναι αντιστρεπτή νόσος η οποία προσβάλει μόνο τα ούλα που περιβάλλουν το δόντι. Εάν η ουλίτιδα παραμείνει αθεράπευτη μεταπίπτει σε περιοδοντίτιδα, όπου αρχίζει η απώλεια του οστού που στηρίζει το δόντι. Έτσι στην περιοδοντίτιδα, τα δόντια φαίνονται μακρύτερα, δημιουργούνται κενά ανάμεσά τους και αρχίζουν να κουνιούνται. Στην ουλίτιδα αυτά τα συμπτώματα δεν υπάρχουν, υπάρχει όμως ερυθρότητα ούλων, οίδημα και αιμορραγία όπως και στην περιοδοντίτιδα.\nH οδοντίατρος, περιοδοντολόγος – εμφυτευματολόγος Βέττα Δουφεξή δραστηριοποιείται στην περιοχή της Θεσσαλονίκης με ειδίκευση στην περιοδοντολογία και στην τοποθέτηση οδοντικών εμφυτευμάτων από το 2008. Συγκεκριμένα, διατηρεί ένα πλήρως εξοπλισμένο οδοντιατρείο επί της οδού Βασιλέως Γεωργίου Α’ 17, στη Θεσσαλονίκη, στο οποίο εφαρμόζει τις πλέον σύγχρονες και έγκυρες επιστημονικές μεθόδους για την αποκατάσταση και τη διατήρηση της καλής στοματικής υγείας, σεβόμενη πάντα τον ασθενή και τις ανάγκες του.\nH δρ. Βέττα Δουφεξή είναι ειδικευμένη στο Πανεπιστήμιο Κοννέκτικατ των ΗΠΑ, διπλωματούχος του American Board of Periodontology και διδάκτωρ Βιολογίας Στόματος στο Πανεπιστήμιο Κοννέκτικατ.\nΑπό το 2008 έως σήμερα είναι επιστημονικός συνεργάτης στο Τμήμα Προληπτικής Οδοντιατρικής, Περιδοντολογίας και Βιολογίας Εμφυτευμάτων.\nΤο 2015 επιδοτήθηκε για μεταδιδακτορική έρευνα από το Ίδρυμα Κολουρίδη και την ΠΡΟΚΤΕΡ & ΓΚΑΜΠΛ με θέμα: «Διερεύνηση του ρόλου του Μεταγραφικού Παράγοντα Prx2, της Τenascin-C και του TGF-β στην ικανότητα επούλωσης των ούλων χωρίς ουλή μετά από μοσχεύματα μαλακών ιστών».\nΤο 2017 της απονεμήθηκε βραβείο από το Midwest Society of Periodontology για την έρευνα της «Effect of interleukin-4 polymorphism and severity of periodontal disease on treatment outcome.Chatzopoulos G, Doufexi A.E, Kouvatsi».\nΤην Ακαδημαϊκή χρονιά 2018-19 βραβεύτηκε με βραβείο διδακτικής ικανότητας με βαθμολογία 98% και σειρά 1η στις Επιστήμες Υγείας.\nΓια να βρείτε το πλήρες βιογραφικό και περαιτέρω πληροφορίες επισκεφθείτε την ιστοσελίδα: https://www.periodontologos-thessaloniki.gr/


Πολωνία: Διαμαρτυρίες για τη νομοθεσία κατά των αμβλώσεων | MEGA TV\nΗμίγυμνη γυναίκα βγαίνει από ένα αυτοκίνητο που έχει σταθμεύσει μπροστά από την Πρεσβεία της Πολωνίας στο Κίεβο.\nΜε το σύνθημα «Κινητοποίηση γυναικών» διαμαρτύρεται για το νομοσχέδιο που πέρασε η Πολωνία, σύμφωνα με το οποίο απαγορεύεται η άμβλωση ακόμη και αν το έμβρυο παρουσιάζει γενετικές ανωμαλίες.\nΚάθε μέρα εδώ και τουλάχιστον μια εβδομάδα εκατοντάδες άνθρωποι εξακολουθούν να κατεβαίνουν στους δρόμους της Πολωνίας ζητώντας να αποκατασταθεί το δικαίωμα στην άμβλωση.\nΌλα ξεκίνησαν με μία απόφαση του Συνταγματικού Δικαστηρίου της Πολωνίας το τέλος Οκτωβρίου, με την οποία επιβάλλονται πολύ πιο αυστηρές προϋποθέσεις για τις αμβλώσεις.\nΜετά τις έντονες διαδηλώσεις παρά τα αυστηρά μέτρα για την πανδημία, η κυβέρνηση ανακοίνωσε μέσω εκπροσώπου της οτι «θα δοθεί χρόνο για διάλογο» ώστε να βρεθεί λύση.


Πύλος - Νavarino: Επερώτηση γιά ΠΟΤΑ στην Ευρωβουλή\nΟ Ευρωβουλευτής του ΠΑΣΟΚ Κρίτων Αρσένης για τα έργα της ΠΟΤΑ Μεσσηνίας\nΣτη Δυτική Μεσσηνία βρίσκεται σε εξέλιξη μεγάλη επένδυση η οποία περιλαμβάνει ξενοδοχεία και γήπεδα γκολφ, παρά το γεγονός ότι βρίσκεται εντός της περιοχής ΖΕΠ του Δικτύου NATURA 2000 «Λιμνοθάλασσα Γιάλοβας Πύλου και Νήσος Σφακτηρία». Μεταξύ άλλων κατασκευάζονται έργα διευθέτησης των υδάτων προκειμένου να αρδευτούν οι εγκαταστάσεις γκολφ τα οποία πιθανώς θα επηρεάσουν άμεσα την ροή των υδάτων προς τη λιμνοθάλασσα. Η τελευταία αποτελεί τον μεγαλύτερο υγρότοπο στη νότια Βαλκανική και φιλοξενεί το 63% του συνόλου των ειδών πουλιών που έχουν καταγραφεί στην Ελλάδα.\nΓια την περιοχή έχει εκπονηθεί εδώ και χρόνια ειδική περιβαλλοντική μελέτη και διαχειριστικό σχέδιο το οποίο όμως δεν έχει τεθεί σε εφαρμογή. Με βάση τα ανωτέρω, η Επιτροπή ερωτάται:\n(α) η έγκριση περιβαλλοντικών όρων χωρίς προηγουμένως να υπάρχει εγκεκριμένο σχέδιο διαχείρισης και λήψη αντίστοιχων μέτρων προστασίας είναι σύμφωνη με την κοινοτική νομοθεσία;\n(β) Σε τι στάδιο βρίσκεται η παρακολούθηση των επιπτώσεων στο περιβάλλον κατά την κατασκευή και λειτουργία της εν λόγω επένδυσης;\n(γ) Έχουν ληφθεί από την Ελληνική κυβέρνηση τα απαραίτητα θεσμικά μέτρα που επιβάλλονται από την κοινοτική νομοθεσία για τη συγκεκριμένη περιοχή, και ιδιαίτερα ποια μέτρα έχουν ληφθεί για την προστασία της ροής των υδάτων στη Λιμνοθάλασσα της Γιάλοβας και την εν γένει χρηστή διαχείριση των υδάτων της περιοχής σύμφωνα και με την Οδηγία Πλαίσιο για τα Ύδατα (2000/60); Παρέχονται στην Επιτροπή στοιχεία παρακολούθησης της ποιότητας και της ποσότητας των υδάτων σύμφωνα με την ανωτέρω Οδηγία;\n(δ) Ποια είναι η στάση της σε σχέση με τις περιβαλλοντικές επιπτώσεις γηπέδων γκολφ σε περιοχές που απειλούνται από αυξημένο κίνδυνο ερημοποίησης, ενόψει μάλιστα και της πρότασης σχετικής οδηγίας για το έδαφος;\nΗ ερώτηση απευθύνεται προς την Ευρωπαϊκή Επιτροπή, μαζί με άλλες 6 – μία για κάθε νομό της Πελοποννήσου.\nΤις ερωτήσεις συνοδεύει το ακόλουθο κείμενο:http://panosz.wordpress.com/2009/09/09/gialova-30/\nΑναρτήθηκε ΜΙΧΑΛΗΣ ΛΑΓΟΥΔΑΚΟΣ στις 4:14 μ.μ.


Στεγαστικό δάνειο για πρώτη κατοικία - Σελίδα 21 - Μπλα Μπλα - Insomnia.gr\nΚαι ξαναλεω οτι εδω ειναι να λυνουμε αποριες για οποιον ΘΕΛΕΙ να παρει σπιτι.\nτι σχεση εχει το εισοδημα το μηνα τωρα, το αν θα επενδυσεις κι αλλα αφου εχεις παρει δανειο, ¨πεφτουν εξω οι αναλυτες", τι κανανε οι γονεις του ενος και του αλλου.... δηλαδη αν σας φερω και εγω παραδειγμα τον πατερα φιλου μου που εβαλε καπου λεφτα και τα ξεχασε, και γινανε εκατομμυρια θα εχω δικιο εγω μετα για καποιο λογο? και κανενα αλλο παραδειγμα με αδυναμια αποπληρωμης στεγαστικου δανειου και ενα σωρο χαμενα λεφτα?\nαφου δε μπηκατε στον κοπο να δειτε τα link που σας εβαλα και συνεχιζετε να λετε τις θεωριες σας και τα προσωπικα σας, θα σας το κανω παραδειγμα με νουμερα και με links παλι. οποιου του εχει απομεινει εστω και λιγη αντικειμενικοτητα και θελει να μαθει 5 πραγματα ας τα δει.\n1. τα δεδομενα δανειου τα εβγαλα απο το site της alpha με σταθερο επιτοκιο 30 ετων.\n2. το ενοικιο. με αναζητησεις στο σπιτογατο σε διαφορες περιοχες για ιδιου τυπου σπιτια, κατεληξα στο 180.000 - 700 ενοικιο.\n3. πορεια επενδυσεων ειναι η μεση αυξηση του S&P500 (παθητικη επενδυση) τα τελευταια 30 χρονια (Ιαν-1990 - Ιουλ-2020) επανεπενδυοντας τα μερισματα (τυχαιο calculator: https://dqydj.com/sp-500-return-calculator/)\n4. το ενοικιο, οι φοροι και εξοδα σπιτιου, ανεβαίνουν θεωρητικα με 2% μεσο πληθωρισμο (μεγαλη παραχωρηση εδω)\n5. η πορεια αξιας του αγορασμενου σπιτιου τωρα... αν παιρναμε ολα τα δεδομενα απο το 1990 με την πορεια δραχμης, πληθωρισμο ελλαδας και τα επιτοκια δανεισμων, τα πραγματα θα ηταν χειροτερα. η αναλυση ειναι πολυ περιπλοκη, θα κανω ενα βημα πισω εδω υπερ της αξιας σπιτιου και θα θεωρησω οτι ανεβαινει 2% οπως ανεβαινουν τα προηγουμενα.\n6. το κοστος συντηρησης σπιτιου ειναι υπολογισμενο παγκοσμιως στο 1% της αξιας του σπιτιου. με λιγο ψαξιμο θα το βρειτε το γιατι. αντισταθμιζει ανακαινισεις ζημιες κλπ, και 1% ειναι επιοικες.\n- οποιος αμφισβητει την πολυ προχειρη δουλεια που εκανα εδω, ας googlαρει "rent vs buy"\n- τιποτα δεν ειναι βεβαιο ολα εχουν ρισκο, η αγορα ενος σπιτιου ομως εχει μεγαλυτερο ρισκο απο την παθητικη επενδυση.\n- οποιος δε ξερει τι ειναι παθητικη επενδυση με passive funds να κατσει να μαθει. πεναλτυ αμαθειας, να κατσει να μαθει και τι ειναι ο καπιταλισμος.\n- λαικιστικα, το οτι σου μενει το σπιτι και δε πληρωνεις νοικια, αντισταθμιζεται με το οτι σου μενουν 650 χιλιαρικα και αυτα βγαζουν λεφτα και πληρωνεις νοικια και τη ζωη που ζεις. η αν θες αγορασε ενα σπιτι το 2050 αν δε θες να δινεις νοικια.\n- λαικιστικα v2, ο πατερας του καθενα απο το να ειχε ενα 30ετιας σπιτι καπου, θα ηταν καλυτερα να ειχε τα 650 χιλιαρικα και να πηγαινε οπου ηθελε να μεινει.\n- λαικιστικα v3, ποιος ειναι πιο αγαπημενος παππους τωρα?? εγω που θα παρω του εγγονιου μου αμαξακι κι οτι αλλο θελει στα 18 η ο συμπεθερος με το χρεπι 30ετιας?\nη αναλυση ειναι πολυ περισσοτερο περιπλοκη απο αυτο, ειδικα οσον αφορα τα εξοδα σπιτιου τα νοικια κλπ. το μονο απλο στην υποθεση, ειναι τι γινεται με τα 42000 οταν μπουν σε ενα επενδυτικο λογαριασμο με πλανο 20-30 ετων και ξεχαστουν. ακομα και χωρις να αποταμιευεις περισσοτερο και να καταθετεις κι αλλα το χρονο.\n22 ώρες πριν, fuz10n είπε\nΟ gthe πέταξε στη πατρίδα χθες για να κάνει τις καλοκαιρινές του διακοπές 😊. Τι να σου απαντήσω σοβαρά, γιατί με μπέρδεψες ☺.\nΚοιτάς το οικονομικό κομμάτι σύγκρισης έξυπνων επενδύσεων vs αγορά στέγης με δάνειο. Σε αυτό έχεις δίκιο και και το ανέφερα και σε προηγουμενο post. Με πολλά άλλα επενδυτικά εργαλεία θα βγεις κέρδισμενος στα χρηματα σου.\nΟ @unos όμως τοποθετήθηκε εξαιρετικά και σωστά στην άποψη που είπε και τον πήρες τον άνθρωπο από την μούρη σε ότι είπε απλά και μόνο γιατί έγραψε στο τέλος... Σε 20, 30,40 χρόνια μπορεί να αλλάξουν τα ενοίκια! Είπε... Η στέγαση είναι μια διαρκής πάγια ανάγκη για όλους. Αυτό φαντάζομαι δεν το αρνείσαι; Και η αγορά κατοικίας με χρήση στεγαστικού για ιδιοκατοικηση είναι ο πιο αξιόλογος, εύκολος τρόπος να καλύψεις αυτή την ανάγκη σου μακροπροθεσμα.\nΣωστά είπες εσύ επίσης ότι η ποιότητα ζωής εξαφαλιζεται από την αποταμίευση.\nΑλλά εγώ δεν βλέπω γιατί το αντιμετωπίζεις σαν άσπρο/μαύρο... Στην "μια ζωή που έχουμε" (βάζω drama mode εδω 😂) δεν υπάρχει λόγος να είμαστε ούτε 100% επενδύσεις, ούτε 100% πανάκια αγορά σπιτιού. Υπάρχουν ενδιάμεσες λύσεις.\nΣαφώς υπάρχουν πάρα πολλοί τρόποι να επενδύσεις και να κερδίσεις χρήματα από την αποταμίευση σου. Και υπάρχουν και τρόποι να κερδίσεις άμα νοικιάζεις και δεν αγοράζεις. Και μπορεί να σου γίνει και η ζωή ποδήλατο με τα ενοίκια.... Ή πραγματικά να πάνε όλα καλά και πάντα να νοικιάζεις ωραία σπιτάκια με βάση τις ανάγκες σου.\nΟ @SB_1957 καταθέτει μια προσωπική επιτυχημένη εμπειρία του για στεγαστικό δάνειο. Ο @jimarass26 φαίνεται ότι είναι της πιάτσας ο ανθρώπος και λέει και αυτός σωστά πράγματα. Πρέπει να σεβαστείς και να αναγνωρίσεις ότι αυτές είναι ρεαλιστικές προσεγγίσεις που μια χαρά χρήση στεγαστικών κάνανε. Και είναι και ο κανόνας συνήθως τέτοιες εμπειρίες.\nΔεν γίνεται να συγκρίνουμε επίσης χρηματιστηριακες επενδύσεις με στεγαστικό. Οι πρώτες είναι δύσκολες, επικίνδυνες, θέλουν πολύ γνώση/διάβασμα, μεγάλη οικονομική άνεση για να κάνεις παιχνίδι κτλ. Και ναι κερδίζεις άμα ξέρεις και άμα έχεις υπομονή. Αλλά χάνεις και πανεύκολα! Γιατί έχουν έντονο στοιχείο τζόγου μέσα.\nΤο στεγαστικό είναι αυτό που λέμε "για τον πολύ τον κόσμο". Και εγώ δεν το λέω υποτιμητικά.... Αντίθετα τονίζω ότι θέλει μεγάλη δυσκολία να σχεδιαστούν τέτοια προϊόντα. Και παραδέχομαι 100% την αξία τους.\nΑν ρωτήσεις χρηματιστές, οι περισσότεροι έχουν πάρει μια χαρά τα στεγαστικά τους. Λες αυτοί να μην ξέρουν 5-6 σωστές μετοχές να βγάλουν χρήμα;\nΕπεξ/σία 31 Ιουλίου 2020 από gthe\nΕχω εδωσα 150 και σημερα το σπιτι εχει αντικειμενικη <60.\nπωπω σχεδον απιστευτο. πρεπει εσυ να εισαι παρα παρα πολυ ατυχος #not\n15 λεπτά πριν, fuz10n είπε\nΣχεδον ολων των σπιτιων οι αξιες εχουν πεσει, λογω της κρισης. Αλλα εμεις δε πηραμε σπιτι για επενδυση αλλα για να μεινουμε μεσα 🙂\nΕξακολουθείς να μην απαντάς στην απλή ερώτηση που σου έκανα δύο φορές!\nΓιατί να μη δίνεις το χ ποσό σε δόση δανείου (που διαρκεί 20-30 χρόνια) και είναι σταθερό, αντί να δίνεις ένα χ ποσό εφ' όρου ζωής που δεν είναι σταθερό?\nΚαι στη μία και στην άλλη το περίσσευμά σου συνεχίζεις να το αποταμιεύεις ή/και να το επενδύεις.\nΚαι όπως ειπώθηκε και από άλλους, ακόμη και αυτοί που έχουν λεφτά πολύ συχνά δανείζονται για να αγοράσουν σπίτι!\nΤώρα για το ότι θα έχεις λεφτά να αγοράσεις στον εγγονό σου αυτοκινητάκι και δεν ξέρω τί άλλο, να υποθέσουμε ότι αγοράζεις και σε γιο/κόρη ό,τι θέλουν και δεν χρειάζεται ούτε να δουλέψουν, ούτε να αποταμιεύσουν, ούτε να δανειστούν για ό,τι έχουν σήμερα? Αλλά στον εγγονό θα αγοράσεις εσύ το αυτοκίνητο, όχι οι γονείς του!!!\nΔεν έμαθαν από σένα με τόσα που ξέρεις από επενδύσεις πώς να τα κονομάς μένοντας στο νοίκι?\nεκατσα και εφτιαξα ολοκληρο εξελ για παρτη σου, και μου λες οτι δεν απαντησα?? ξαναδιαβασε το, δεν βαζουμε αλλα λεφτα στο νοικι και επενδυση παρα μονο οτι θα χαλαγες για το σπιτι με δανειο. - τελευταια φορα που το λεω πραγματικα.\nοχι δεν εμαθαν, και ειναι αργα για να προλαβουν. κανενας δεν ασχολειται εδω μ αυτα γιατι ειμαστε τριτοκοσμικοι. σε ανεπτυγμενες χωρες ειναι default αυτα, στα κανει το κρατος. ηλπιζα να αρχισουμε να μαθαινουμε σιγα σιγα με τα ποστ μου, αλλα μπα.\nξανα, το τι κανει ο ενας και ο αλλος δεν αναιρουν τα οικονομικα στοιχεια.\nδες αν θες και αυτο. ανυπομονω για το ποσα θα βρεις λαθος μεσα στο βιντεο να μου πεις...\n19 ώρες πριν, unos είπε\nΕξαιρετικά διαστρεβλωμένη ανάλυση. Από τη μια βάζεις να πληρώνεις την δόση του δανείου και στο τέλος να σου μένεις το ακίνητο και από την άλλη βάζεις να πληρώνεις το ενοίκιο αλλά και παράλληλα να επενδύεις-αποταμιεύεις άλλα τόσα το μήνα. Προφανώς στο τελικό αποτέλεσμα θα υπάρχει τεράστια διαφορά. Επισης δεν έχεις σκεφτεί το γεγονός ότι όντας συνταξιούχος δε θα έχεις την ίδια οικονομική δυνατότητα, Δε θα μπορείς με την ίδια ευκολία να πληρώνεις το ενοίκιο σου σε καμία περίπτωση. Τέλος κάνεις το λάθος που κάνουν όλοι και πέφτεις στη λούμπα, οι προηγούμενες αποδόσεις στις επενδύσεις υπαρχουν ΜΟΝΟ ως ιστορικότητα και σε ΚΑΜΙΑ περίπτωση δε σου διασφαλίζουν τις μελλοντικές. Εντελώς λάθος το όλο σκεπτικό, καμία συνοχή\n16 ώρες πριν, fuz10n είπε\nΑν επενδυθούν ΠΟΥ δεν μας λες........ σε ΠΟΙΑ σημέρινή επένδυση? (όχι χθεσινή που ξέρεις σήμερα το αποτέλεσμα, σημερινή θέλουμε να μας πεις). Αλλά τι περιμένεις να ακούσεις, εδώ και οι πέτρες ξέρουν πως η σωστή επένδυση είναι η επένδυση σε διαφορετικά πράγματα. Η δε επένδυση σε real estate είναι τόσο πολύπλοκη και τόσο διαφοροποιητική με άπειρες υποπεριπτώσεις, που το να θέτεις μια γενική άποψη με απόλυτο τρόπο.....είναι τουλάχιστον δείγμα άσχετου. Να σου πω την αλήθεια, μην αγοράσεις σπίτι ποτέ, άσε εμάς τους ηλίθιους να το κάνουμε.....και έλα να νοικιάσεις μετά!\nΕπεξ/σία 31 Ιουλίου 2020 από jimarass26\n9 λεπτά πριν, fuz10n είπε\nσε ανεπτυγμενες χωρες ειναι default αυτα, στα κανει το κρατος.\nΓιατί στη Νορβηγία που είναι τα παιδιά μου, υπάρχει αντίστοιχος λογαριασμός στεγαστικού ταμιευτηρίου, με αυτό που χρησιμοποιήσαμε κι εμείς πριν 30 χρόνια εδώ, με ευνοϊκό επιτόκιο, αφορολόγητο κ.λπ. κίνητρα για να αποταμιεύουν οι νέοι ώστε να μπορέσουν κάποια στιγμή να πάρουν στεγαστικό δάνειο και να αποκτήσουν το δικό τους σπίτι!\nΑλλά τι να μας πουν και οι τριτοκοσμικοί και φτωχοί Νορβηγοί, με το 80+ ιδιοκατοίκηση? Σιγά μη ξέρουν πώς πρέπει να προγραμματίζει κάποιος τη ζωή του!\nΈχετε δίκιο και οι δύο στην ουσία.\n(Kαι εγώ νορβηγία είμαι)\nΟ λογαριασμός που αναφέρεσαι εσύ υποθέτω είναι ο λεγόμενος BSU. Σε αυτόν μπορείς από τα 18 μέχρι 33 (σε κάποιες τράπεζες μέχρι 36) να αποταμιεύεις μέχρι ~2500ε το χρόνο με ευνοικά επιτόκια (μέχρι 3%, οι περισσότερες το έχουν ρίξει) και αν φτάσεις αυτό το ποσό τότε παίρνεις και φοροαπαλλάγη περίπου 500ε. Αυτά τα λεφτά μπορείς να τα χρησιμοποιήσεις μόνο για αγορά κύριας κατοικίας, αν τα βγάλεις για άλλο λόγο επιστρέφεις τους φόρους.\nΓια γενικότερη αποταμίευση όλες οι τράπεζες έχουν λογαριασμούς για ομόλογα ή αμοιβαία κεφάλαια (αφορολόγητα μέχρι να τραβήξεις τα κέρδη) , αφού οι κλασσικοί λογαριασμοί αποταμίευσης πλέον έχουν μηδενικά επιτόκοια. Ουσιαστικά αν λάβεις υπ όψιν τον πληθωρισμό χάνεις λεφτά κάθε χρόνο αν τα έχεις σε αποταμιευτικό λογαριασμό. Και οι τράπεζες προφανώς έχουν και προσωπικό που μπορεί να σε καθοδηγήσει αλλά και αυτόματα "ρομπότ" τα οποία υπολογίζουν τις αποταμιεύσεις και τους στόχους σου και σου προτείνουν εξατομικευμένα χαρτοφυλάκια. Εκεί πιστεύω ότι μιλαμε για αποδόσεις σε βάθος χρόνου μετά φόρων και πληθωρισμού περίπου 5% + το ρίσκο με το οποίο έρχονται.\nΓενικά λόγο της τρελής ανοδικής πορεία των σπιτιών (κυρίως λόγο μεταναστευτικού) οι Νορβηγοί θα έλεγα ότι πρώτα επενδύουν στη κατοικία τους (και συχνά νοικιάζουν ένα δωμάτιο πχ μέχρι να ξεχρεώσουν) και έπειτα σε index funds κτλ.\nΤο ίδιο το κράτος της Νορβηγίας (Sovereign wealth fund) έχει επενδύσει βαριά σε διάφορες εταιρείες του δείκτη που ανέφερε ο φίλος πιο πάνω και το 50% της αξίας του έχει έρθει από το παθητικό είσοδημα αυτών των μετοχών.\nΕπεξ/σία 31 Ιουλίου 2020 από fmarulezkd\nΠΟΙΑ επένδυση προτείνεις όμως δεν μας λες και πλησιάζεις προς τρολ.....επικίνδυνα.\nΕπίσης αυτό που όλοι εδώ θεωρούν δεδομένο είναι πως με 450-500€ νοικιάζεις καμιά σπιταρόνα έξω από το μετρο........ με 400€ μένεις σε χαβούζα. Τα καλά ακίνητα μετά από 10 χρόνια μηδενικής κατασκευαστικής κίνησης είναι πια ανύπαρκτα. Και αν βρεις ένα, θα βρεθούν 2 να στο πάρουν με λίγα παραπάνω.\nΚατσε στο νοικι να δινεις λεφτα και να πλουτιζεις αφου ετσι νομιζεις και ασε τους υπολοιπους εμας στο ποστ μας να λυσουμε τις αποριες και τα προβληματα μας μπας και παρουμε το σπιτακι μας...\nΟλοι ευχαριστημενοι και παμε παρακατω...


Νέα Δ. Κοζάνης - dimypsilanti: Μαρτίου 2009\nΑφιέρωμα στον οικισμό Κτενών από το Omikron Magazine\nΧτίζοντας το σήμερα πάνω στο χθες, του Σωκράτη Μουτίδη\nMια χούφτα άνθρωποι γέμισαν την Καθαρή Δευτέρα με τις χαρούμενες φωνές τους το παλιό μονοθέσιο δημοτικό σχολείο των Κτενών, ενός οικισμού τον οποίο οι κάτοικοί του εγκατέλειψαν το 1969 και αναζήτησαν μια καλύτερη ζωή σε άλλα μέρη της χώρας, αλλά και του πλανήτη.\nΗ φετινή Καθαρή Δευτέρα βρήκε τους περίπου 40 κατοίκους του οικισμού να γλεντούν, όπως συνηθίζουν κάθε χρόνο τα τελευταία 9 χρόνια, στον οικισμό, ανάμεσα στα ερειπωμένα σπίτια και τους χωμάτινους δρόμους. Στις μεγάλες γιορτές και αργίες, τα Κτενά επισκέπτονται αυτοί που έζησαν στον προσφυγικό οικισμό, αυτοί που μεγάλωσαν και θυμούνται λίγα πράγματα απο τη ζωή εκεί, αλλά κι εκείνοι που γνωρίζουν τα Κτενά καλά μέσα από την αναμνήσεις των γονιών και των παππούδων, που δεν ζουν πια.\nΤα Κτενά είναι ένας οικισμός του δήμου Δημητρίου Υψηλάντη στο νομό Κοζάνης, κοντά στα Σιδερά. Οι Έλληνες κάτοικοί του που εγκαταστάθηκαν με την ανταλλαγή πληθυσμών, έφτασαν εκεί απο χωριά της Προύσας. Το χωριό λεγόταν στα τούρκικα «Νταρακσυλάρ» απο το νταράκ που σημαίνει χτένα. Απο εκεί πήρε και την ελληνική του ονομασία. Η φτώχεια και η αναζήτηση ενός καλύτερου μέλλοντος ώθησε τους περίπου 250 κατοίκους του χωριού να φύγουν ο ένας μετά τον άλλο απο το 1960 και μετά. Οι τελευταίοι κάτοικοι έφυγαν κοντά στις αρχές της δεκαετίας του 70. Κάποιοι έμειναν στο διπλανό οικισμό, τα Σιδερά, γιατί είχαν κοντά τα ζώα τους, κάποιοι άλλοι λίγο μακρύτερα σε Κοζάνη και Πτολεμαΐδα, ενώ κάποιοι ξενιτεύτηκαν στη Γερμανία, στην Αμερική, αλλά και στη μακρινή Αυστραλία. Όλοι, όμως, κράτησαν στην καρδιά τους το μικρό αυτό οικισμό στον οποίο γεννήθηκαν, έπαιξαν, έμαθαν τα πρώτα τους γράμματα, παντρεύτηκαν στην εκκλησία του Αγίου Δημητρίου και έζησαν εκεί για πολλά χρόνια.\nΚάπως έτσι οι πιο στενά δεμένοι με τα Κτενά, οι οποίοι δεν ξεπερνούν τους πενήντα, πήραν τη μεγάλη απόφαση να ξαναχτίσουν τον οικισμό και να του δώσουν και πάλι ζωή. Ίδρυσαν, λοιπόν, έναν πολιτιστικό σύλλογο, ο οποίος έχει το όνομα του Αγίου Δημητρίου, του αγίου που τους δίνει δύναμη και κουράγιο, για να συνεχίσουν το δύσκολο έργο που ξεκίνησαν. Μπορεί τρεις δεκαετίες τώρα τα σπίτια να ήταν γκρεμισμένα, η εκκλησία του χωριού, όμως, ήταν πάντα φρεσκοβαμμένη και συντηρημένη, για να υποδέχεται κάθε χρόνο στις 26 Οκτωβρίου τους κατοίκους, στο ραντεβού τους με τις αναμνήσεις.\n«Πρώτη φορά έπειτα απο πολλά χρονιά, το 2005 χτύπησε η καμπάνα της εκκλησίας για να σημάνει την Ανάσταση» μας λέει ο Μπάμπης Γιαννακίδης, ο οποίος 44 χρονών σήμερα είναι ένας απο αυτούς που συμβάλλουν στην αναστήλωση του οικισμού. Εκείνο το Μεγάλο Σάββατο, το προαύλιο της εκκλησίας γέμισε με πιστούς και κάθε χρόνο απο τότε η καμπάνα του Αϊ Δημήτρη χτυπάει χαρμόσυνα. Ο κ. Γιαννακίδης γεννήθηκε στα Κτενά και φοίτησε δυο χρόνια στο μονοθέσιο σχολείο, το οποίο τώρα ανακαινίστηκε και στεγάζεται εκεί ο πολιτιστικός σύλλογος. «Εδώ ήταν το θρανίο μου» μας δείχνει στο χώρο και αυθόρμητα χαμογελά νοσταλγικά για εκείνα τα χρόνια. «Δίπλα μου υπήρχε η καταπακτή η οποία οδηγούσε στο υπόγειο του σχολείου, όπου είχαμε τα ξύλα για τη σόμπα» συμπληρώνει το παζλ των αναμνήσεων.\nΜέχρι τα δέκα του χρόνια έζησε στα Κτενά και ο πρόεδρος του πολιτιστικού συλλόγου Φίλιππος Διρχαλίδης. «Ήταν δύσκολη τότε η ζωή, αλλά ωραία και αγνά ήταν εκείνα τα χρόνια» τονίζει. Δεν θα ξεχάσει ποτέ, όπως μας λέει, τις βαρυχειμωνιές, όταν μικροί μαθητές αναγκάζονταν να σκάβουν με το φτυάρι τούνελ για να πάνε στο σχολείο. Η δομή του οικισμού πάντως δεν έχει αλλάξει. Όσοι έχτισαν καινούργια σπίτια σήμερα, τα έχτισαν επάνω στα σπίτια των γονιών τους, με την πέτρα να κυριαρχεί και χωρίς… νεωτεριστικά εξαμβλώματα. Από τα τριάντα σπίτια που είχε ο οικισμός, σήμερα δεν σώζεται κανένα, ενώ έχουν χτιστεί ήδη δέκα απο τους νέους «επαναπατρισθέντες» κατοίκους.\n«Εγώ δεν έζησα εδώ, αλλά έζησε ο πατέρας μου» μας λέει ο Παύλος Διρχαλίδης, ο οποίος γεννήθηκε στο Συκούριο Λάρισας. «Αποφάσισα να συμβάλλω κι εγώ στην προσπάθεια αυτή να δώσουμε ζωή στο χωριό που έζησαν οι γονείς μας» προσθέτει. Όλοι αυτοί οι Κτενιώτες, λοιπόν, συναντιούνται συχνά, όπως λέει ο ανιψιός του κ. Παύλου ο Δημήτρης Διρχαλίδης «κάθε Πάσχα, Καθαρά Δευτέρα, πρωτομαγιά κι άλλες αργίες είμαστε εδώ στο χωριό. Βέβαια δεν λείπουμε ποτέ στις 26 Οκτωβρίου, την ημέρα του Αγίου Δημητρίου, την ημέρα αυτή έρχονται στο χωριό όλοι όσοι μπορούν ακόμη και απο Αμερική και απο Αυστραλία».\nΠαρέα με το Μπάμπη Γιαννακίδη περιπλανιόμαστε στον οικισμό των Κτενών. «Βλέπετε τις πολλές πέτρες γύρω απο κάθε σπίτι; Είναι απο τους βοηθητικούς χώρους που είχε κάθε οικογένεια, αποθήκη, τουαλέτα, αχυρώνα και στάνη για τα ζώα» μας λέει. Ο ίδιος δε μένει μόνιμα στα Κτενά, όπως και όλοι οι υπόλοιποι, αλλά έρχεται συχνά απο τη Θεσσαλονίκη με την οικογένειά του. Στον κήπο του νεόκτιστου πέτρινου σπιτιού της οικογένειας, οι γονείς του τσαπίζουν και «σουλουπώνουν» το αμπέλι και την αυλή. Ο πατέρας του, Γιάννης Γιαννακίδης, μας καλωσορίζει με μια σφιχτή, εγκάρδια χειραψία. Έτσι καταλαβαίνεις πόσο χαίρεται κάποιος για τη γνωριμία. «Δύσκολα χρόνια τα παλιά, αλλά αγνή εποχή και συμβιβαζόμασταν με απλά πράγματα. Η διασκέδασή μας ήταν στα τρια καφενεία του χωριού. Με τσιπουράκι, ακορντεόν και ποντιακή λύρα, στήναμε γλέντι στο άψε σβήσε» μας λέει ο κ. Γιάννης, ο οποίος διανύει το 74ο έτος της ηλικίας του. Ο ίδιος και η σύζυγος του, απο τη στιγμή που φτιάχτηκε το σπίτι στο χωριό, τις τέσσερις ημέρες της εβδομάδας την περνούν στα Κτενά και τις τρεις στην Κοζάνη, μόνο, όμως, την άνοιξη και τα καλοκαίρια, όταν η περιοχή γίνεται καταπράσινη και τις νύχτες ακούς τους ήχους της φύσης.\nΜέσα στο σπίτι της οικογένειας Γιαννακίδη, μας περιμένει η σύζυγός του Μπάμπη Νικόλ και η αδερφή του Φωτεινή, η οποία είναι γραμματέας του συλλόγου, με τον σύζυγό της. Την παρουσία της κάνει αισθητή η μικρή Αλεξάνδρα, κόρη του Μπάμπη και της Νικόλ, την ώρα που ο ζεστός καφές ετοιμάζεται και η μυρωδιά του καμένου ξύλου απο το μεγάλο τζάκι προσφέρει μια γλυκιά θαλπωρή.\nΗ Φωτεινή Γιαννακίδου γεννήθηκε στην Γερμανία και σήμερα είναι δασκάλα σε χωριό της Κοζάνης. Όπως λέει, μόλις έμαθε οτι ξεκινά μια προσπάθεια να αναστηλωθεί το χωριό, χωρίς δεύτερη σκέψη έγινε γραμματέας του πολιτιστικού συλλόγου. «Η αλήθεια είναι πως οι γονείς μας έβαλαν την όρεξη και τη δουλειά για να ξαναστηθεί ο οικισμός, γιατί εμείς έχουμε τις δουλειές μας και είμαστε μακριά, το μυαλό των μεγαλύτερων, όμως, είναι εδώ στο χωριό» μας λέει. Στον τοίχο του σπιτιού, επάνω απο τα σκαλιά που οδηγούν στην ξύλινη σοφίτα, δεσπόζει η ασπρόμαυρη φωτογραφία του σπιτιού που μεγάλωσαν. Δίπλα της μια έγχρωμη, εκτυπωμένη απο ψηφιακή φωτογραφική μηχανή, με το σημερινό οίκημα. Το μόνο κοινό των δυο φωτογραφιών είναι η μεγάλη αμυγδαλιά που έμεινε μπροστά ακριβώς απο το σπίτι, αγέρωχη στο ίδιο σημείο, να θυμίζει τα χρόνια που πέρασαν.\nΛίγο πριν φύγουμε ο κ. Γιάννης Γιαννακίδης μας αφηγήθηκε την ιστορία ενός νεαρού ζευγαριού από τα Κτενά, οι οποίοι όταν έφυγαν απο το χωριό τη δεκαετία του 60, πήραν μαζί τους απο την εκκλησία μια μικρή εικόνα του Αγίου Δημητρίου, για να την έχουν μαζί στην μακρινή Αυστραλία. «Η οικογένεια αυτή πρόκοψε πολύ» μας λέει ο κ. Γιάννης «και κάθε χρόνο ανήμερα του Αγίου Δημητρίου, στο χωριό στήνεται ένα μεγάλο πανηγύρι απο τους ανθρώπους αυτούς, οι οποίοι είναι κάτι σαν ευεργέτες των Κτενών».\nΜπορεί να πέρασαν μερικές δεκαετίες από τότε που έφυγαν και οι τελευταίοι κάτοικοι απο τα Κτενά, μπορεί οι αναμνήσεις να μην σβήστηκαν ποτέ απο τη μνήμη τους και στη θέση των παλιών σπιτιών να χτίζονται τώρα καινούργια με απόλυτο σεβασμό στον τόπο. Κάτι όμως που δεν άλλαξε είναι η έλλειψη ύδρευσης των Κτενών. Το χωριό μέχρι σήμερα, ποτέ δεν είχε νερό και αν και τα έργα του δικτύου ύδρευσης έχουν γίνει, άγνωστο γιατί ο δήμος δεν προχωρά στην υδροδότηση του χωριού. Έτσι ακόμα και σήμερα οι κάτοικοι διανύουν αποστάσεις για να πάρουν νερό, μόνο που τώρα πια δεν το κουβαλούν με τα γαϊδούρια, όπως τότε, αλλά με τα αυτοκίνητά τους. Η ολοκλήρωση των εργασιών υδροδότησης και ηλεκτροδότησης του χωριού και η ασφαλτόστρωση του χωματόδρομου από τη διασταύρωση των Σιδερών μέχρι τα Κτενά είναι και τα μόνα πράγματα που ζητούν οι άνθρωποι αυτοί, ώστε να μπορούν περισσότεροι να έρχονται πιο συχνά στα Κτενά και γιατί όχι για κάποιους τα Κτενά να αποτελέσουν και τόπο μόνιμης κατοικίας.\nΑπό περιοδικό Omikron\nΚατηγοριοποίηση... ΑΦΙΕΡΩΜΑ, ΚΤΕΝΑ » Email Post » Σύνδεσμοι σε αυτήν την ανάρτηση »\nΚατηγοριοποίηση... ΑΠΑΣΧΟΛΗΣΗ, ΠΕΡΙΒΑΛΛΟΝ » Email Post » Σύνδεσμοι σε αυτήν την ανάρτηση »\nΚατηγοριοποίηση... ΔΕΛΤΙΑ ΤΥΠΟΥ, ΜΕΤΕΓΚΑΤΑΣΤΑΣΕΙΣ » Email Post » Σύνδεσμοι σε αυτήν την ανάρτηση »\nΑνάρτηση: Mavromatidis Dimitrios την 26 Μαρ 2009\nΓνωρίζανε ότι η κοινωνία μας ήταν ανάστατη και ότι ήθελε ενημέρωση. Ωστόσο δεν έκαναν τίποτα. Το μόνο που μας μένει ως αίσθηση είναι η επιπολαιότητα (;) και οι ανούσιες εμφανίσεις του στα Μέσα Μαζικής Ενημέρωσης. Η ιστορία δυστυχώς επαναλαμβάνεται σαν φάρσα.\nΣημείωση: Όλα τα παραπάνω έγγραφα (και όχι μόνο) είναι αναρτημένα στο http://www.mavromatidis.gr/ (ενότητες Μετεγκαταστάσεις & Νέα Δημ. Υψηλάντη).\nΚατηγοριοποίηση... ΔΕΛΤΙΑ ΤΥΠΟΥ, ΔΗΜΟΣΙΕΥΣΕΙΣ, ΜΕΤΕΓΚΑΤΑΣΤΑΣΕΙΣ, ΤΟΠΟΘΕΤΗΣΗ » Email Post » Σύνδεσμοι σε αυτήν την ανάρτηση »\nΣυζήτηση θέματος Δ.Σ. (23.03.09) για Συμβούλιο της Επικρατείας\nΕπειδή ο κ. Μιχαηλίδης ισχυρίζεται συνεχώς εκτός του Δήμου μας αλλά και κατά τη διάρκεια του δημοτικού συμβουλίου που διεξαγόταν (την 23.03.09) ότι θέλει να εκδοθεί γρήγορα η απόφαση του δικαστηρίου, προτείναμε, ως θέμα προ ημερησίας διάταξης, να ληφθεί ομόφωνη απόφαση του Δημοτικού Συμβουλίου Υψηλάντη με την οποία να γίνεται παράκληση στο ΣτΕ να εκδώσει γρήγορα την απόφαση έναντι της προσφυγής που κατατέθηκε για το Δήμο Δημητρίου Υψηλάντη ώστε να πάψει να υπάρχει αυτή η αναστάτωση - εκκρεμότητα στο Δήμο μας, δηλαδή άλλη να είναι η ανακηρυγμένη δημοτική αρχή και άλλη να εκτελεί καθήκοντα. Του θυμίσαμε ότι η απόφαση έπρεπε να εκδοθεί εντός 2 μηνών σύμφωνα με τη νομοθεσία και ήδη έχουν περάσει 4 μήνες από την νομική πράξη που προσβλήθηκε και άλλοι 4 μήνες από τη δικάσιμο.\nΟ κ. Μιχαηλίδης το αρνήθηκε και για εμάς επιβεβαιώθηκε η πραγματικότητα και η σκοπιμότητα της προσφυγής του.\nΚατηγοριοποίηση... ΔΣ, ΝΟΜΙΚΑ, ΥΨΗΛΑΝΤΗΣ » Email Post » Σύνδεσμοι σε αυτήν την ανάρτηση »\nΣυζήτηση θέματος Δ.Σ. (23.03.09) μελέτη βιωσιμότητας Μαυροδενδρίου\nΘέσαμε εκτός ημερησίας διάταξης το θέμα της Εκπόνησης μελέτης βιωσιμότητας Μαυροδενδρίου:\nΠρέπει σε κάθε περίπτωση να δούμε πού βρίσκεται αυτό το ανακοινωθέν έργο από τη Νομαρχιακή Αυτοδιοίκηση διότι πρέπει να εκτελεστεί με τον απαραίτητο τρόπο που θα διασφαλίζει την επιστημονική επάρκεια του (στο υψηλότερο επίπεδο) και μάλιστα σύντομα. Εάν δεν υπάρχει άμεση χρηματοδότηση και επειδή δεν πρέπει να καθυστερήσει άλλο αν χρειαστεί να συνεισφέρουμε από τον Τοπικό Πόρο που μας αναλογεί στο Δήμο μας. Άλλωστε η θέση μας είναι ήδη γνωστή για το θέμα από το Φεβρουάριο του 2007 (έχουμε καθυστερήσει αδικαιολόγητα πάνω από δύο χρόνια) και οι θέσεις μας γνωστές (κλικ για αναλυτικά)\nΔεσμεύθηκαν ότι θα το δει και ότι θα συζητηθεί και με το Σύλλογο Περιβάλλοντος Μαυροδενδρίου.\nΚατηγοριοποίηση... ΠΕΡΙΒΑΛΛΟΝ » Email Post » Σύνδεσμοι σε αυτήν την ανάρτηση »\nΣυζήτηση θέματος Δ.Σ. (23.03.09) εξωτερικού αγωγού τηλεθέρμανσης Πτολ/δας\nΘέσαμε εκτός ημερησίας διάταξης το θέμα του εξωτερικού αγωγού τηλεθέρμανσης Πτολεμαϊδας, με προσκόμιση των εγγράφων (είναι αναρτημένα όλα στην ενότητα μετεγκαταστάσεις) ως εξής:\nΔημιουργήθηκε μεγάλη αναστάτωση στους κατοίκους της Ποντοκώμης για το έργο κατασκευής αγωγού τηλεθέρμανσης Πτολεμαϊδας από τον ΑΗΣ Καρδιάς. Αναζητήσαμε τι πραγματικά συμβαίνει με σχετική επιστολή μας στη ΔΕΤΗΠ (17 Φεβ 08) όπου ζητήσαμε να μας κοινοποιήσουν την αλληλογραφία και τους σχετικούς χάρτες καθώς και με ερωτήματα στους αρμόδιους.\nΤα γεγονότα όπως ανακύπτουν από τα έγγραφα:\n* Το 2005 ο Δήμος Πτολεμαϊδας απέστειλε έγγραφο (4350/22-8-2005) για «κήρυξη αναγκαστικής απαλλοτρίωσης σύστασης δουλείας» στο Δήμο Δημητρίου Υψηλάντη με ταυτόχρονη απάντηση της ανάρτησης από μέρους μας προς το Δήμο Πτολεμαϊδας.\n* Το 2005 δημοσιεύεται (ΦΕΚ τεύχος Δ’, αρ. 1356/14-12-05) απόφαση του ΓΓ Περιφέρειας Δυτικής Μακεδονίας για «Αναγκαστική απαλλοτρίωση σύσταση δουλείας εδάφους για την εκτέλεση του έργου «Σύνδεση Τηλεθέρμανση Πτολεμαϊδας με ΑΗΣ Καρδιάς»» όπου γίνεται αναφορά για «αναγκαστική απαλλοτρίωση σύστασης δουλείας εδάφους για λόγους δημόσιας ωφέλειας …μήκος 10.721,51 μέτρα και πλάτους 5 μέτρων υπέρ και με δαπάνες της ΔΕΤΗΠ στις κτηματικές περιοχής Ποντοκώμης, Μαυροπηγής, Προαστείου, Ασβεστόπετρας και Πτολεμαϊδας…»\n* Το 2006 τοιχοκολλήθηκε στο Δήμο μας αίτημα προσδιορισμού προσωρινής μονάδας αποζημίωσης όπου οριζόταν δικάσιμος την 23-11-2006.\n* Το 2006 (αρ πρωτ. 5577/2-10-2006) διαβιβάζονται από το Δήμο Πτολεμαϊδας στο Δήμο Δημητρίου Υψηλάντη οι κτηματολογικοί πίνακες και τα κτηματολογικά διαγράμματα με αναφορά: προς ενημέρωση των κατοίκων.\n* Το 2008 (αρ. πρωτ. 3316/6-6-2008) με έγγραφο του Δήμου μας προς τη ΔΕΤΗΠ επιτρέπεται η εκσκαφή σύμφωνα με τη μελέτη. Δηλαδή εμείς εδώ κινούσαμε τις διαδικασίες για τη μετεγκατάσταση της Ποντοκώμης, αναζητούσαμε εάν υπάρχουν πιθανές αιτίες προς ματαίωσής της και εδώ δίναμε σύμφωνη γνώμη για τη διέλευση του αγωγού μέσα από το μελλοντικό ορυχείο Ποντοκώμης! Μάλιστα στην επίσκεψη του Συνηγόρου του Πολίτη πριν ένα μήνα τέθηκε το θέμα από τους κατοίκους και το Σύλλογο Περιβάλλοντος και εσείς δεν είπατε τίποτα! Ούτε καν ενημερώσατε το Δημοτικό Συμβούλιο και μετά μιλάτε για σεβασμό στους θεσμούς. Και εάν έτσι έπρεπε να γίνει με τη διέλευση του αγωγού γιατί το αποκρύψατε; Ποια δεν σας έχουμε εμπιστοσύνη και παρακαλώ όσον μας αφορά τουλάχιστον δημόσια να μην εμφανίζεστε και ως εκφραστής των απόψεων μας γιατί εξαντλείτε την υπομονή μας. Αναρωτιόμαστε εάν οι δημοτικοί σας σύμβουλοι το γνώριζαν...\nΠάντως η ιστορία επαναλαμβάνεται σαν φάρσα.\n-Την πρώτη δεν γνωρίζατε για το ορυχείο Ποντοκώμης (το θέμα το φέραμε εμείς στο Δημοτικό Συμβούλιο).\n-Την δεύτερη δεν γνωρίζατε, κατά δική σας δήλωση, για τη ΜΠΕ που δεν περιλάμβανε τους οικισμούς (το μάθαμε κατά λάθος από το κ. Ζαραφίδη).\n-Σήμερα δεν μπορείτε να ισχυριστείτε ότι δεν γνωρίζατε.\nΠέρα από το θεσμικό πρόβλημα που έχουμε και που σχετίζεται με τη λειτουργία σας και την υποβάθμιση μας ως Δημοτικού Συμβουλίου και ως Δημοτών έχουμε και ένα ουσιαστικό, της κατασκευής του έργου με το συγκεκριμένο τρόπο. Από την ανταλλαγή επιστολών μεταξύ της ΔΕΗ και του Δήμου Πτολεμαϊδας προκύπτει θέμα για το εάν επιτρέπει ή όχι η ΔΕΗ τη διέλευση του αγωγού. Ο Δήμος Πτολεμαιδας με πρόσφατο Δελτίο Τύπου του αναφέρει: «Η διέλευση των αγωγών Τηλεθέρμανσης δεν συνδέεται, σε καμιά περίπτωση, με καθυστερήσεις ή επιπλοκές στις μετεγκαταστάσεις των οικισμών, που στηρίζει εμπράκτως ο Δήμος Πτολεμαϊδας. Σημειώνεται ότι υπήρξαν έγκαιρα από την ΔΕΤΗΠ, που είναι και ο κύριος του έργου, από την ΔΕΗ και από τους εμπλεκομένους Δήμους και Δημοτικά Διαμερίσματα όλες οι σχετικές έγγραφες αδειοδοτήσεις, ενημερώσεις και συμφωνίες που αφορούν την σύννομη και άρτια εκτέλεση του έργου.» και «κατά τη διάνοιξη των νέων ορυχείων να γίνονται οι απαραίτητες μετατοπίσεις των αγωγών, σε όποιες θέσεις και όποτε απαιτηθεί, ώστε να μην παρεμποδίζονται οι εργασίες της ΔΕΗ». Επιπλέον η ΔΕΗ δια του αρμόδιου στελέχους της κ. Ζαραφίδη σε τηλεοπτική εκπομπή (ΤΟP 20.03.09) ανακοίνωσε ότι υπάρχει συμφωνία με την Πτολεμαϊδα για την τωρινή όδευση του αγωγού.\nΕμείς εκτιμούμε κατόπιν των στοιχείων που μας προσκομίσθηκαν, ότι δεν θα υπάρξει πρόβλημα όσον αφορά τη μετεγκατάσταση της Ποντοκώμης, εφόσον η ΔΕΗ απαντήσει ότι συμφωνεί με την σημερινή όδευση του αγωγού και ότι δεν επηρεάζει τη διαδικασία μετεγκατάστασης επισήμως.\n1. Είναι δυνατόν να γνωρίζετε 4 χρόνια τη δημιουργία αυτού του αγωγού και να μην γνωρίζουν οι κάτοικοι της Ποντοκώμης και το Δημοτικό Συμβούλιο;\n2. Είναι δυνατόν να έχετε δώσει πρόσφατα έγγραφη άδεια διέλευσης χωρίς τουλάχιστον μία διαβεβαίωση από πλευράς Πτολεμαϊδας; Είναι δυνατόν να τη δώσατε την παραπάνω άδεια χωρίς να γνωρίζει το Δημοτικό Συμβούλιο και το Τοπικό Συμβούλιο;\n3. Τι έχετε κάνει για να ενημερωθούν οι κάτοικοι;\nΟ κ. Αθανασιάδης τόνισε ότι κατέθεσαν γραπτή επιστολή με το σύλλογο Μαυροπηγής γι' αυτό το θέμα. Έτσι όπως φαίνεται (όταν του προσκομίσαμε και την έγγραφη αδειοδότηση) ανέφερε ότι είναι σκάνδαλο.\nΟ κ. Μιχαηλίδης ανέφερε ότι το έδωσε διότι δεν υπήρχε πρόβλημα και ότι οι ιδιώτες ενημερώθηκαν από το Δήμο Πτολεμαϊδας απευθείας (!). Δεν απάντησε στα ερωτήματα μας. Υπήρξε ένταση στο Δημοτικό Συμβούλιο.\nΑποφασίστηκε να στείλουμε επιστολή στο ΔΕΗ με την οποία οι ισχυρισμοί του κ. Ζαραφίδη να δοθούν γραπτά.\nΚατηγοριοποίηση... ΔΕΗ, ΜΕΤΕΓΚΑΤΑΣΤΑΣΕΙΣ » Email Post » Σύνδεσμοι σε αυτήν την ανάρτηση »\nΣυζήτηση θέματος Δ.Σ. (23.03.09) προϋπολογισμού δημοτικής επιχείρησης\nΟ Πρόεδρος της Δημοτικής Επιχείρησης έθεσε εκτάκτως θέμα εκτός ημερησίας διάταξης για την έγκριση του προϋπολογισμού της επιχείρησης.Εισηγήθηκε τον παρακάτω προϋπολογισμό:\nΑμοιβές - έξοδα διοικητικού συμβουλίου 18.000€\nΑμοιβές - έξοδα προσωπικού 250.793€\nΕξοδα συντηρήσεων ΚΔΑΠ και Παιδικού Σταθμού 12.000€\nΑγορές αναλωσίμων και έξοδα προγραμμάτων 20.000€\nΠροσωπικό με δίμηνες συμβάσεις 10.000€\nΚοντά στη σύνταξη: 50.000€\nΑγώνας δρόμου 10.000€\nΟικονομική ενίσχυση συλλόγων 10.000€\nΣύνολο εξόδων 430.793€\nΕργατική Εστία 58.000€\nΣύνολο εσόδων 128.000€\nΗ τοποθέτησή μας:\n* Δεν είναι δυνατόν να έχουμε προϋπολογίσει αρχικά 130.000€ και τώρα να εμφανίζονται 250.000€. Εμείς επιμένουμε για τη συνέχιση των δομών όπως και στα προηγούμενα συβούλια.\n* Δεν μπορεί να υπάρχει προϋπολογισμός ο οποίος να μην είναι ισοσκελισμένος. Εδώ λοίπουν 300.000€.\n* Πρέπει να επιστραφεί "σφιχτός" προϋπολογισμός. Έξοδα περιττά να κοπούν. Π.χ. οι αμοιβές των παραστάσεων των συμβούλων (που είναι 50€ ανά συνεδρίαση), οι επιχειρήσεις, εκδηλώσεις, κλπ. Ποιος θα πληρώσει αυτό το βάρος;\n* Εδώ φαίνεται ότι προέκυψαν ανελαστικές δαπάνες. Ποιος θα πληρώσει το κόστος; Οι πολίτες;\n* Ο προϋπολογισμός πρέπει να εκτελείται και όχι να είναι ευχολόγια\nΜόνο υπό αυτές τις προϋποθέσεις τον ψηφίζουμε. Σημειώνεται ότι το θέμα της διασφάλισης των 250.000€ προτάθηκε για τον Τοπικό Πόρο Ανάπτυξης το οποίο θα συζητηθεί στα τακτικά θέματα.\nΔεν έγινε δεκτή απότους υπόλοιπους η περικοπή των περιττών εξόδων από τον προϋπολογισμό.\nΚατηγοριοποίηση... ΑΠΑΣΧΟΛΗΣΗ, ΑΠΟΦΑΣΕΙΣ ΔΣ, ΔΗΜ. ΕΠΙΧ. » Email Post » Σύνδεσμοι σε αυτήν την ανάρτηση »\nΣυζήτηση τακτικών θεμάτων (23.03.09) Δ.Σ. Δημ Υψηλάντη\n1. Αποδοχή και ψήφιση της πίστωσης για την εκτέλεση του έργου «Ολοκληρωμένες υπηρεσίες Τεχνικού συμβούλου για την μετεγκατάσταση οικισμού Ποντοκώμης Δήμου Δημητρίου Υψηλάντη, προϋπολογισμού 600.000,00 €.\nΗ τοποθέτησή μας: Το έργο αυτό έγινε για να μην χαθούν χρήματα. Διότι είναι μεταφερόμενοι πόροι από το έργο των δενδροφυτεύσεων το οποίο δεν καταφέρατε να έχετε έτοιμο. Ήταν πρόταση μας όταν ο κ. Μιχαηλίδης μας είπε ότι κινδυναεύουν να "χαθούν" χρήματα να ζητήσει την αλλαγή διότι ήδη είχαμε υπογγραμμένη προγραμματική σύμβαση. Διασφαλίστηκε ότι δεν θα χαθούν τα χρήματα επί του παρόντος. Αυτά τα χρήματα αφορούν την παραπάνω σύμβαση έως το 2015. Τα οποία φυσικά θα πιστοποιούνται κατ' έτος.\n2.Αποδοχή και ψήφιση της πίστωσης για την εκτέλεση του έργου «Κατασκευή πεζοδρομίων , διαδρόμων κεντρικής πλατείας Μαυροδενδρίου» προϋπολογισμού δαπάνης 79.000,00 €.\nΗ τοποθέτησή μας: Ζητήσαμε αναλυτική εισήγηση. Θυμίζαμε ότι διαφωνήσαμε με το έργο επί της ουσίας αλλά η σημερινή ψήφιση είναι λογιστικού τύπου και γι' αυτό την ψηφίζουμε. Συμφώνησε ο κ. Αθανασιάδης μαζί μας.\n3.Υποβολή προτάσεων στο 3ο Ειδικό Αναπτυξιακό Πρόγραμμα (ΕΑΠ) Ν. Κοζάνης 2007-2011 για τα παρακάτω:\nΑ]Λειτουργία προσωρινού χώρου διάθεσης απορριμμάτων προϋπολογισμού 5.587,00€\nΒ]Επισκευή τοιχίων κεντρικής πλατείας Τ.Δ. Σιδερών προϋπολογισμού 50.000,00€\nΓ]Προμήθεια οργάνων παιδική χαράς Μαυροδενδρίου προϋπολογισμού 45.000,00€\nΔ]Προμήθεια εξοπλισμού υπαιθρίου παιδότοπου Τ.Δ. Ποντοκώμης προϋπολογισμού 45.000,00€\nΗ τοποθέτησή μας: Στο Δημοτικό Συμβούλιο της 25 Νοεμβρίου 2008 είχαμε διαφωνήσει εντόνως για τη στόχευση του Τοπικού Πόρου Ανάπτυξης και προτείναμε μία σειρά έργων. Το πρώτο έργο που πρέπει να γίνει είναι η Βελτίωση κτιρίου Δημοτικής Επιχείρησης (προετοιμασία αίθουσας, ηλεκτρονικός εξοπλισμός, βελτίωση αιθουσών, ενίσχυση βιβλιοθήκης, πρόσβαση δημοτών στο διαδίκτυο, κλπ) με ένα αρχικό ποσό 100.000€ και θα περιέχει αναμόρφωση της αίθουσας εκδηλώσεων, ηλεκτρομηχανολογικός εξοπλισμός, κ.ά. Επιπλέον επιμένουμε στην ανάθεση μελέτης για το μέλλον της δημοτικής επιχείρησης καθώς και την κάλυψη των αναγκών της τουλάχιστον για φέτος. Πιστεύουμε ότι πρέπει να προχωρήσουμε στα αναγκαία έργα και ο Τοπικός Πόρος για φέτος να πραγματοποιηθεί από την κανονική δημοτική αρχή του Δήμου μας για προφανείς λόγους όποτε προκύψει. Εάν καταφέρετε να ανατρέψετε την απόφαση της ανακήρυξης μας τότε ας προτείνετε ότι θέλετε. Δεν έχετε όμως το ηθικό δικαίωμα να σπαταλάτε τους πόρους του Δήμου μας (συνυπολογίζονται και οι προηγούμενες αποφάσεις σας).\nΨηφίσθηκαν τα παραπάνω (και το κτίριο της Δημοτικής Επιχείρησης) ομόφωνα και η μελέτη θα συμπεριληφθεί στην προγραμματική σύμβαση για τον Τοπικό Πόρο Ανάπτυξης. Εδώ σημειώνεται ότι οι κοινωνικές δομές κόστισαν σύμφωνα με εισήγηση το Προέδρου 250.000 ευρώ! Που επίσης ψηφίστηκε από τον Τοπικό Πόρο.\nΣτα υπόλοιπα θέματα της πρόσκλησης συμφωνούμε.\nΤέθηκε το θέμα του ταχυδρομείου από μέρους μας: Η κατάσταση είναι απαράδεκτη στο Δημοτικό Κατάστημα Ποντοκώμης. Πρέπει να είναι σε μια τάξη οι φάκελοι, ευτελίζονται οι αποδέκτες. Παρακαλούμε φροντίστε με την ανάθεση περιοδικά σε προσωπικό του Δήμου μας να τακτοποιούνται περιοδικά.\nΑπάντησαν ότι ήδη υπάρχει άτομο το οποίο φροντιζει\nΚατηγοριοποίηση... ΑΠΟΦΑΣΕΙΣ ΔΣ, ΤΟΠΙΚΟΣ ΠΟΡΟΣ, ΤΟΠΟΘΕΤΗΣΗ » Email Post » Σύνδεσμοι σε αυτήν την ανάρτηση »\nΠρόσκληση ΔΣ 23.03.08\nΑνάρτηση: Mavromatidis Dimitrios την 20 Μαρ 2009\nΣυνεδρίαση Δημοτικού Συμβουλίου θα πραγματοποιηθεί την 23 του μηνός ΜΑΡΤΙΟΥ 2009 ημέρα ΔΕΥΤΕΡΑ και ώρα 18:30 στην αίθουσα συνεδριάσεων του Δημοτικού καταστήματος στο ΜΑΥΡΟΔΕΝΔΡΙ με θέματα:\n1.Αποδοχή και ψήφιση της πίστωσης για την εκτέλεση του έργου «Ολοκληρωμένες υπηρεσίες Τεχνικού συμβούλου για την μετεγκατάσταση οικισμού Ποντοκώμης Δήμου Δημητρίου Υψηλάντη, προϋπολογισμού 600.000,00 € .\nΕισηγητής: Μιχαηλίδης Κυριάκος Δήμαρχος\nΑ]Λειτουργία προσωρινού χώρου διάθεσης απορριμμάτων προϋπολογισμού 5.587,00 €\nΒ]Επισκευή τοιχίων κεντρικής πλατείας Τ.Δ. Σιδερών προϋπολογισμού 50.000,00 €\nΓ]Προμήθεια οργάνων παιδική χαράς Μαυροδενδρίου προϋπολογισμού 45.000,00 €\nΔ]Προμήθεια εξοπλισμού υπαιθρίου παιδότοπου Τ.Δ. Ποντοκώμης προϋπολογισμού 45.000,00 € .\nΕισηγητής : Μιχαηλίδης Κυριάκος Δήμαρχος\n4.Ψήφιση πιστώσεων για κατανομή ποσού 24.400,34 στα σχολεία ου Δήμου για την κάλυψη λειτουργικών δαπανών.\nΕισηγητής: Παναγιωτίδης Παύλος Πρόεδρος Δ.Σ.\n5.Έγκριση μετακινήσεων δημάρχου στην Αθήνα από 12 έως 15/2/2009 και 09/3 έως 10/3/2009 καθορισμός ημερών εκτός έδρας ψήφιση απαιτούμενης πίστωσης .\nΕισηγητής : Χαϊτίδης Δημήτριος Γραμματέας Δ.Σ.\n6.Καθορισμός τρόπου χρήσης των χώρων που διατίθενται κατά την προεκλογική περίοδο στα πολιτικά κόμματα για την προεκλογική προβολή τους.\nΕισηγητής: Καζαντζίδης Σταύρος Διοικητικός υπάλληλος\n7.Ορισμός επιτροπής καταλληλότητας ακινήτων\n8.Χορήγηση αδείας λειτουργίας ΚΑΦΕΤΕΡΙΑΣ στο Μαυροδένδρι στον Θεοδωρίδη Αναστάσιο του Γεωργίου.\n9.Χορήγηση αδείας μουσικών οργάνων στον Κουμισκερτανίδη Σάββα Αναστασίου στο κατάστημά του στο Μαυροδένδρι.\nΕισηγητής: Καζαντζίδης Σταύρος Διοικητικός\n10.Τρόπος εκτέλεσης του έργου Ασφαλτόστρωση δρόμου Ναχούρ Τ.Δ. Ποντοκώμης.\nΕισηγητής: Κατακαλίδης Νικόλαος Πολιτικός μηχανικός .\n11.Τρόπος εκτέλεσης του έργου « Ασφαλτόστρωση δρόμου Τ.Δ. Σιδερά – Κτενά». Εισηγητής : Κατακαλίδης Νικόλαος Πολιτικός μηχανικός.\n12.Χορήγηση παράτασης προθεσμίας συμβατικού χρόνου περαίωσης του έργου «Αθλητικές εγκαταστάσεις Δήμου Δημητρίου Υψηλάντη».\nΕισηγητής: Κατακαλίδης Νικόλαος Πολιτικός μηχανικός\nα] Προγραμματικής σύμβασης των ΟΤΑ με τη ΔΙΑΔΥΜΑ Α.Ε. για τη λειτουργία του ΟΣΔΑ Δυτ. Μακεδονίας\nβ] Τροποποίηση προϋπολογισμού με ενίσχυση πίστωσης για τη ΔΙΑΔΥΜΑ Α.Ε. με το ποσό των 2.296,00 € στο σκέλος των εξόδων για την πληρωμή δαπάνης αποκομιδής ανακυκλώσιμων υλικών.\nγ] Εξουσιοδότηση Δημάρχου για υπογραφή της προγραμματικής σύμβασης .\nΕισηγητής : Κατακαλίδης Νικόλαος\nΚατηγοριοποίηση... ΠΡΟΣΚΛΗΣΕΙΣ Δ.Σ., ΥΨΗΛΑΝΤΗΣ » Email Post » Σύνδεσμοι σε αυτήν την ανάρτηση »\nΠρόσκληση ΔΕ 23.03.09\nΤΑΚΤΙΚΗ ΣΥΝΕΔΡΙΑΣΗ της Δημαρχιακής Επιτροπής θα πραγματοποιηθεί την 23 ΜΑΡΤΙΟΥ 2009 ημέρα ΔΕΥΤΕΡΑ και ώρα 18:00 μ.μ. στην αίθουσα του Δημοτικού Συμβουλίου με τα παρακάτω θέματα ημερήσιας διάταξης:\nΑ)Απ΄ ευθείας ανάθεση εργασιών ψήφιση πιστώσεων:\n1)Γεύμα στα πλαίσια επίσκεψης του Συνηγόρου του Πολίτη ποσού 290,00€ στο κατάστημα Μιχαηλίδου Ε. στην Ποντοκώμη ψήφιση πίστωσης.\n2)Δημοσίευση ανακοίνωσης πλήρωσης δύο θέσεων συμβάσεων ορισμένου χρόνου ποσού 157,08€ στην εφημερίδα «ΠΤΟΛΕΜΑΙΟΣ» ψήφιση πίστωσης.\nΒ) Απ΄ ευθείας ανάθεση εργασιών :\n1) Δεξίωση για εθνική εορτή 25ης Μαρτίου 2009 στους δασκάλους και καθηγητές των σχολείων του δήμου στα καταστήματα : Μιχαηλίδου Ε. & Ιωαννίδου Ε.\nΓ) Ψήφιση πιστώσεων για :\n1) Προμήθεια λαμπτήρων από Ανδρονικίδη Νικόλαο ποσού 1.747,87 €.\n2) Προμήθεια ανταλλακτικών για servis οχήματος SUZUKI από Κατάκη Α.Ε. ποσού 75,92 €.\n3) Προμήθεια γραφικής ύλης από βιβλιοπωλείο Α.Ελεζίδη & ΣΙΑ Ο.Ε. ποσού 1.740,00 €.\n4) Προμήθεια βιβλίων για Νηπιαγωγείο Ποντοκώμης από Συνεταιριστικό Βιβλιοπωλείο ποσού 345,00 €.\n5) Προμήθεια ηλεκτροκινητήρα αντλίας για αντλιοστάσιο στρατοπέδου από Τασιούλα Ιωάννη ποσού 1.140,02€.\n6) Προμήθεια κουφωμάτων για δημοτικό κατάστημα Τ.Δ. Λιβερών ποσού 1.300,00€.\n7) Προμήθεια οικοδομικών υλικών για συντήρηση εκκλησίας στα Κτενά από Χοροζίδη Βασίλειο ποσού 429.95€.\nΔ) Απ’ ευθείας ανάθεση του έργου: «Συντήρηση δημοτικού καταστήματος Τ.Δ.Λιβερών» στον Σταμκόπουλο Θεόδωρο, ψήφιση πίστωσης.\nΔιοικητικό Συμβούλιο Συλλόγου Περιβάλλοντος Μαυροδενδριου\nΑνάρτηση: Mavromatidis Dimitrios την 15 Μαρ 2009\nΣυγκροτήθηκε σε σώμα το Δ.Σ. του Συλλόγου Περιβάλλοντος Μαυροδενδρίου ως εξής:\nΠΡΟΕΔΡΟΣ : ΣΤΟΛΤΙΔΟΥ ΧΑΡΟΥΛΑ\nΑΝΤΙΠΡΟΕΔΡΟΣ : ΚΑΡΑΦΥΛΛΙΔΗΣ ΔΗΜΗΤΡΙΟΣ\nΓΡΑΜΜΑΤΕΑΣ : ΓΕΩΡΓΙΑΔΗΣ ΑΝΕΣΤΗΣ\nΤΑΜΙΑΣ : ΙΩΑΝΝΙΔΗΣ ΕΛΕΥΘΕΡΙΟΣ\nΜΕΛΟΣ : ΙΩΑΝΝΙΔΗΣ ΓΡΗΓΟΡΙΟΣ\nΜΕΛΟΣ : ΚΑΡΥΠΙΔΗΣ ΔΗΜΟΣΘΕΝΗΣ\nΜΕΛΟΣ : ΜΙΧΑΗΛΙΔΗΣ ΠΑΡΑΣΚΕΥΑΣ\nκαλή επιτυχία ευχόμαστε...\nΚατηγοριοποίηση... ΣΥΛΛΟΓΟΙ, ΥΨΗΛΑΝΤΗΣ » Email Post » Σύνδεσμοι σε αυτήν την ανάρτηση »\nΠΛΗΡΩΜΗ ΑΠΟΖΗΜΙΩΣΕΩΝ ΔΟΥΛΕΙΑΣ ΔΙΟΔΟΥ ΚΑΙ ΑΓΡΟΖΗΜΙΩΝ ΕΡΓΟΥ «ΣΥΝΔΕΣΗ ΤΗΛΕΘΕΡΜΑΝΣΗΣ ΠΤΟΛΕΜΑΪΔΑΣ ΜΕ ΤΟΝ ΑΗΣ ΚΑΡΔΙΑΣ»\nΔΕΛΤΙΟ ΤΥΠΟΥ (13.03.2009)\nΕπειδή είναι σε εξέλιξη οι εργασίες του έργου «Σύνδεση Τηλεθέρμανσης Πτολεμαΐδας με τον ΑΗΣ Καρδιάς», επαναλαμβάνουμε προς όλους τους ιδιοκτήτες ακίνητων που βρίσκονται κατά μήκος της όδευσης του αγωγού μεταφοράς Τηλεθέρμανσης ότι :\n1ον Πρέπει να προβούν στην αναγνώριση δικαιούχου για την πληρωμή της αποζημίωσης δουλείας.\n2ον Σε περίπτωση Αγροζημίας στα αγροτεμάχιά τους, να προσέλθουν στις υπηρεσίες της Δ.Ε.ΤΗ.Π. για την καταβολή της αποζημίωσης.\nΓια πληροφορίες οι ενδιαφερόμενοι μπορούν να απευθύνονται στην Δημοτική Επιχείρηση Τηλεθέρμανσης Πτολεμαΐδας (τηλ. 24630 54420, 54421, 54422, αρμόδιοι : κα Πανίδου Λυδία, κ. Κοκκίνης Αθανάσιος, κ. Πετρίδης Νικόλαος)\nΚατηγοριοποίηση... ΔΕΛΤΙΑ ΤΥΠΟΥ » Email Post » Σύνδεσμοι σε αυτήν την ανάρτηση »\nΙστοσελίδα Συλλόγου Περιβάλλοντος Μαυροδενδρίου\nΝέα ιστοσελίδα (blog) δημιουργήθηκε από το Σύλλογο Περιβάλλοντος Μαυροδενδρίου με διεύθυνση www.mavrodendri.tk\nΚατηγοριοποίηση... ΠΕΡΙΒΑΛΛΟΝ, ΣΥΛΛΟΓΟΙ » Email Post » Σύνδεσμοι σε αυτήν την ανάρτηση »\nΜε κλικ στους συνδέσμους δεξιά...\nΝέες αναρτήσεις για θέματα μετεγκαταστάσεων...\nΚαθημερινά αναρτήσεις για θέματα ενέργειας ...\nEmail Post » Σύνδεσμοι σε αυτήν την ανάρτηση »\nΙδρυτική συνέλευση - Εκλογή Δ.Σ. Συλλόγου Περιβάλλοντος Μαυροδενδρίου\nΑνάρτηση: Mavromatidis Dimitrios την 9 Μαρ 2009\nΠραγματοποιήθηκε η ιδρυτική Γενική Συνέλευση με την επωνυμία "Σύλλογος Περιβάλλοντος Μαυροδενδρίου" όπου εγκρίθηκε το καταστατικό και εκλέχθηκε το νέο επταμελές Διοικητικό Συμβούλιο του Συλλόγου το οποίο απαρτίζεται από τους:\nΤο συμβούλιο αναμένεται να συγκροτηθεί σε σώμα την επόμενη Κυριακή.\nΠρόσκληση ΔΕ 9.3.09\nΑνάρτηση: Mavromatidis Dimitrios την 7 Μαρ 2009\nΔημαρχιακή Επιτροπή θα πραγματοποιηθεί την 09 ΜΑΡΤΙΟΥ 2009 ημέρα ΔΕΥΤΕΡΑ και ώρα 10:00 π.μ. στην αίθουσα του Δημοτικού Συμβουλίου με τα παρακάτω θέματα ημερήσιας διάταξης:\nA) Απ΄ ευθείας ανάθεση εργασιών ψήφιση πιστώσεων:\n1) Πιστοποίηση ανελκυστήρα δημαρχείου ποσού 280,00€ στην εταιρεία NOVA certification ψήφιση πίστωσης.\n2) Συντήρηση ανελκυστήρα δημαρχείου ποσού 975,00€ στους Αφοι Ε. Πλιάκη ψήφιση πίστωσης.\n3) Συντήρηση απορριμματοφόρου δήμου ποσού 493,85 € στους Αφοι Κουρτίδη, ψήφιση πίστωσης.\n4) Συντήρηση οχήματος 4Χ4 MITSUBISHI ποσού 190,40 € στον Παπαγιαννίδη Ιωάννη, ψήφιση πίστωσης.\n5) Συντήρηση οχήματος SUZUKI ποσού 28,56€ στην Κατάκης Α.Ε. , ψήφιση πίστωσης.\n6) Δημοσίευση περίληψης πράξης χαρακτηρισμού ποσών 57,12€ & 57,72€ στις εφημερίδες «ΠΤΟΛΕΜΑΙΟΣ» & «ΔΙΑΦΑΝΕΙΑ» αντίστοιχα, ψήφιση πίστωσης.\n7) Αποχιονισμός δημοτικών διαμερισμάτων ποσών 2.100,00€, 2.300,00€ & 1.600,00€, στους Κασαπίδη Νικόλαο, Κασαπίδη Ιωάννη και Αντωνιάδη Ζαχαρία αντίστοιχα, ψήφιση πίστωσης\nB) Ψήφιση πιστώσεων για :\n1) Προμήθεια ψυγείου για υπηρεσίες του δήμου από Τσαχουρίδη Γεώργιο ποσού 200,00 €.\n2) Προμήθεια αθλητικού εξοπλισμού για σχολεία του δήμου από Κουϊμτσίδου Πελαγία ποσού 2.999,88 €.\n3) Προμήθεια ψύκτη νερού για δημαρχείο από Κοτανίδη ποσού 1.785,00 €.\n4) Προμήθεια ψυχρής ασφάλτου από Κιτσοπανίδη Ιωάννη ποσού 874,65 €.\n5) Προμήθεια ανταλλακτικών [ρόδες] για κάδους απορριμμάτων από ΒΙΟΚΑΔΟ Α.Ε.Β.Ε. ποσού 380,80€.\n6) Προμήθεια ανταλλακτικών για απορριμματοφόρο από Αφοι Κουρτίδη Ο.Ε. ποσού 4.111,19€.\n7) Προμήθεια ξύλων για συνεργεία δήμου από Αφοι Χ.Τζιμήκα Ο.Ε. ποσού 75.53€.\n8) Προμήθεια ελαστικών για JCB από Αγραφιώτη Θ., ποσού 440,01€\n9) Προμήθεια οικοδομικών υλικών για συντήρηση δημόσιων κτιρίων από Αφοι Βασιλειάδη, ποσού 2.491,20€\nΓ) Ενοικίαση αποθηκευτικού χώρου στο Δ.Δ.Μαυροδενδρίου με μειοδοτικό διαγωνισμό.\nΔ) Χορήγηση αδειών μουσικών οργάνων στα καταστήματα υγειονομικού ενδιαφέροντος:\nΜΕΛΙΔΗ ΠΑΝΑΓΙΩΤΗ, ΓΡΑΜΜΑΤΙΚΟΠΟΥΛΟΥ ΝΙΚΟΛΑΟΥ,\nΚΟΥΜΙΣΚΕΡΤΑΝΙΔΟΥ ΖΩΗΣ & ΔΟΥΛΓΕΡΙΔΗ ΘΕΟΦΑΝΗ.\nΙδρυτική συνέλευση Συλλόγου Περιβάλλοντος Μαυροδενδρίου [8.3.09]\nΑνάρτηση: Mavromatidis Dimitrios την 4 Μαρ 2009\n«ΣΥΛΛΟΓΟΣ ΠΕΡΙΒΑΛΛΟΝΤΟΣ ΜΑΥΡΟΔΕΝΔΡΙΟΥ»\nΚΑΛΟΥΝΤΑΙ ΟΙ ΚΑΤΟΙΚΟΙ ΤΗΣ ΠΕΡΙΟΧΗΣ ΣΤΟ ΚΤΙΡΙΟ ΤΟΥ ΠΟΛΙΤΙΣΤΙΚΟΥ ΣΥΛΛΟΓΟΥ ΜΑΥΡΟΔΕΝΔΡΙΟΥ ΣΤΗΝ ΙΔΡΥΤΙΚΗ ΓΕΝΙΚΗ ΣΥΝΕΛΕΥΣΗ ΤΟΥ ΝΕΟΣΥΣΤΑΤΟΥ «ΣΥΛΛΟΓΟΥ ΠΕΡΙΒΑΛΛΟΝΤΟΣ ΜΑΥΡΟΔΕΝΔΡΙΟΥ».\nΗ ΣΥΝΕΛΕΥΣΗ ΘΑ ΠΡΑΓΜΑΤΟΠΟΙΗΘΕΙ ΤΗΝ ΚΥΡΙΑΚΗ 8/3/2009 ΚΑΙ ΩΡΑ 12:00 ΤΟ ΜΕΣΗΜΕΡΙ.\nΘΕΜΑΤΑ ΤΗΣ ΓΕΝΙΚΗΣ ΣΥΝΕΛΕΥΣΗ ΘΑ ΕΙΝΑΙ\nα) ΣΥΖΗΤΗΣΗ – ΕΓΚΡΙΣΗ ΚΑΤΑΣΤΑΤΙΚΟΥ.\nβ) ΕΓΓΡΑΦΗ ΜΕΛΩΝ.\nγ) ΕΚΛΟΓΗ ΟΡΓΑΝΩΝ ΤΟΥ ΣΥΛΛΟΓΟΥ.\n6947823734 ΙΩΑΝΝΙΔΗΣ ΕΛΕΥΘΕΡΙΟΣ\n6932308608 ΓΕΩΡΓΙΑΔΗΣ ΑΝΕΣΤΗΣ\nΚατηγοριοποίηση... ΔΕΛΤΙΑ ΤΥΠΟΥ, ΠΕΡΙΒΑΛΛΟΝ » Email Post » Σύνδεσμοι σε αυτήν την ανάρτηση »\nΣυζήτηση θέματος Δ.Σ. (23.03.09) για Συμβούλιο της...\nΣυζήτηση θέματος Δ.Σ. (23.03.09) μελέτη βιωσιμότητ...\nΣυζήτηση θέματος Δ.Σ. (23.03.09) εξωτερικού αγωγού...\nΣυζήτηση θέματος Δ.Σ. (23.03.09) προϋπολογισμού δη...\nΣυζήτηση τακτικών θεμάτων (23.03.09) Δ.Σ. Δημ Υψηλ...\nΔιοικητικό Συμβούλιο Συλλόγου Περιβάλλοντος Μαυροδ...\nΠΛΗΡΩΜΗ ΑΠΟΖΗΜΙΩΣΕΩΝ ΔΟΥΛΕΙΑΣ ΔΙΟΔΟΥ ΚΑΙ ΑΓΡΟΖΗΜΙΩ...\nΙδρυτική συνέλευση - Εκλογή Δ.Σ. Συλλόγου Περιβάλλ...\nΙδρυτική συνέλευση Συλλόγου Περιβάλλοντος Μαυροδεν...


Conspiracy Feeds: Κάρανος : Ο πρώτος βασιλιάς , γενάρχης και ιδρυτής της Μακεδονίας, ήταν απλά ενας Έλληνας πρίγκιπας απο το Άργος\nΚάρανος : Ο πρώτος βασιλιάς , γενάρχης και ιδρυτής της Μακεδονίας, ήταν απλά ενας Έλληνας πρίγκιπας απο το Άργος\nΕΤΣΙ ΓΙΑ ΝΑ ΜΑΘΑΙΝΟΥΝ ΟΙ ΣΛΑΒΟΙ ΤΗΣ ΒΑΡΔΑΡΣΚΑΣ ΚΑΙ ΟΙ ΑΝΙΣΤΟΡΙΤΟΙ ΚΟΜΠΛΕΞΙΚΟΙ ΠΟΥ ΖΟΥΝ ΜΕΣΑ ΣΤΗ ΧΩΡΑ ΜΑΣ…\nΣτην ελληνική μυθολογία ο Κάρανος ήταν ο μυθικός γενάρχης του βασιλικού οίκου της Μακεδονίας. Ο Κάρανος αναφέρεται για πρώτη φορά από τον Θεόπομπο. Οι παραδόσεις όμως οι σχετικές με τη γενεαλογία του είναι ποικίλες και πολύ διαφορετικές μεταξύ τους...\nΣυνήθως ο Κάρανος αναφέρεται ως ένας από τους γιους του Τημένου. Μετά τον θάνατο του πατέρα του, ο Κάρανος πολέμησε με τους αδελφούς του για τη διαδοχή του στον θρόνο του Άργους. Αφού απέτυχε, απεφάσισε να βρει μία άλλη χώρα για να βασιλεύσει και απευθύνθηκε στο Μαντείο των Δελφών. Εκεί η Πυθία του έδωσε τον εξής χρησμό:«Έστι κράτος βασίλειον αγαυοίς Τημενίδαισι γαίης πλουτοφόροιο. Δίδωσι γαρ αιγίοχος Ζευς. Αλλ’ ίθ’ επειγόμενος Βοττηίδα προς πολύμηλον. Ένθα δ’ αν αργικέρωτας ίδης χιονώδεας αίγας ευνηθέντας ύπνω, κείνης χθονός εν δαπέδοισι θύε θεοίς μακάρεσι και άστυ κτίζε πόληος.» (= «Οι ευγενείς Τημενίδες βασιλεύουν σε εύφορη γη, δώρο του Δία που κρατά την αιγίδα. Σπεύσε όμως για τη γη των Βοττιαίων, χώρα πολλών κοπαδιών (πολύβοσκη), και όπου δείς αίγες λευκές σαν το χιόνι με κέρατα αστραφτερά, που κοιμούνται ύπνο βαθύ, στο επίπεδο μέρος αυτής της γης θυσίασε στους μακάριους θεούς και ίδρυσε την πόλη του κράτους σας.» – Διόδωρος ο Σικελιώτης, Bibliotheca historia, Exc. Vat., P3, cf, 16,1, T.L.G.) Τότε ο Κάρανος και όσοι τον ακολούθησαν μετακινήθηκαν προς βορρά σε αναζήτηση της κατάλληλης γης. Τελικά έφθασε σε μία εύφορη κοιλάδα, όπου βρήκε τις γίδες, όπως στην περιγραφή, οπότε σκέφθηκε ότι η προφητεία είχε εκπληρωθεί. Εκεί λοιπόν έχτισε μια πόλη που την ονόμασε «Αιγαί» (από την ελληνική λέξη αίγα = γίδα), δίπλα στη σημερινή κωμόπολη Βεργίνα.\nΑλλη εκδοχή αναφέρει ότι ο Κάρανος ήλθε στην Ημαθία με μεγάλη συνοδεία Ελλήνων, σύμφωνα με τον χρησμό που τον διέταξε να ψάξει να βρει τόπο εγκατάστασης στη Μακεδονία. Ακολουθώντας ένα κοπάδι αίγες που έτρεχαν να προφυλαχθούν από τη βροχή –έβρεχε καταρρακτωδώς και υπήρχε πυκνή ομίχλη– κατέλαβε την πόλη της Έδεσσας χωρίς οι κάτοικοι να τον αντιληφθούν. Και όταν του υπενθύμισαν τον χρησμό που τον είχε διατάξει «να ψάξει ένα βασίλειο όπου θα τον οδηγήσουν οι αίγες», την έκανε πρωτεύουσα του βασιλείου του. Και με πολλή προσοχή διατήρησε από κει και πέρα τη συνήθεια να βάζει τις ίδιες θηλυκές αίγες μπροστά από το λάβαρό του, όποτε παρήλαυνε ο στρατός του, ώστε να είναι οι αρχηγοί των επιχειρήσεών του, ακριβώς όπως είχαν γίνει και πρωτεργάτες της ίδρυσης του βασιλείου του. Σε ανάμνηση του ρόλου των αιγών μετονόμασε την πόλη της Έδεσσας «Αιγές» και τους κατοίκους Αιγεάδες. Έπειτα εκδίωξε τον Μίδα, που κρατούσε ένα κομμάτι της Μακεδονίας, και άλλους βασιλείς και τους αντικατέστησε. Ήταν ο πρώτος που ένωσε τις φυλές διαφόρων λαών και έκανε τη Μακεδονία αυτό που λέμε ένα σώμα. Και το βασίλειό του μεγάλωσε, επειδή είχε βάλει γερά θεμέλια ανάπτυξης. Μετά από αυτόν βασίλεψε ο Περδίκκας. (Ιουστίνος 7.1.7-12)


«Η παχυσαρκία δεν μπορεί να θεραπευτεί μόνο με δίαιτα και γυμναστική» - Glikaxamogela.gr\nΣε μία αιχμηρή απάντηση προς όσους πιστεύουν ότι κάθε παχύσαρκος μπορεί να αδυνατίσει αν «ράψει το στόμα του», τέσσερις γιατροί από κορυφαία πανεπιστήμια των ΗΠΑ γράφουν ότι, ακόμα και όταν οι ασθενείς χάνουν τα περιττά κιλά, ενεργοποιούνται βιολογικοί μηχανισμοί που τους ωθούν στην ανάκτησή τους.\nΣε άρθρο τους που δημοσιεύεται στην ιατρική επιθεώρηση «The Lancet Diabetes and Endocrinology», σημειώνουν πως παρότι πολλοί παχύσαρκοι άνθρωποι κάνουν δίαιτα και κατορθώνουν να χάσουν βάρος για λίγο καιρό, το 80-95% το ανακτούν.\nΑυτό οφείλεται στο ότι η μείωση των θερμίδων ενεργοποιεί βιολογικά συστήματα που αναπτύχθηκαν τις εποχές της πενίας, όταν ο αγώνας της επιβίωσης ήταν ανηλεής.\nΣτην σύγχρονη κοινωνία με την υπεραφθονία της τροφής, οι ίδιοι μηχανισμοί οι οποίοι δρουν στον μεταβολισμό και στον εγκέφαλο, εμποδίζουν τους παχύσαρκους που αδυνατίζουν να διατηρήσουν το νέο βάρος.\nΤέτοιοι μηχανισμοί είναι λ.χ. η επιβράδυνση του ρυθμού καύσης θερμίδων προκειμένου να διατηρηθούν τα αποθέματα λίπους και η αλλαγή στη μετάδοση μηνυμάτων στον εγκέφαλο ούτως ώστε οι πρώην παχύσαρκοι να βρίσκουν πιο ελκυστικά τα τρόφιμα με πολλές θερμίδες και λίπη.\n«Είναι σαν να αφήνει η χρόνια παχυσαρκία ανεξίτηλο αποτύπωμα στον οργανισμό», δήλωσε ο επικεφαλής της ομάδας των επιστημόνων δρ Κρίστοφερ Όκνερ, επίκουρος καθηγητής Παιδιατρικής & Ψυχιατρικής στην Σχολή Ιατρικής Icahn, στη Νέα Υόρκη.\n«Απ’ όσους θα αδυνατίσουν οριστικά, ελάχιστοι θα αναρρώσουν στ’ αλήθεια από αυτήν, οι περισσότεροι απλώς θα κατορθώσουν να την διατηρούν σε ύφεση. Οι παχύσαρκοι άνθρωποι είναι βιολογικώς πολύ διαφορετικοί από τους συνομηλίκους τους του ιδίου φύλου οι οποίοι ουδέποτε πάχυναν».\nΥπό αυτές τις συνθήκες, οι γιατροί θα πρέπει να ξέρουν πως οι συστάσεις τους για δίαιτα και άσκηση δύσκολα θα αποδώσουν, γράφουν ο δρ Όκνερ και οι συνεργάτες του.\nΓι’ αυτό τον λόγο θα πρέπει να ρίξουν μεγαλύτερο βάρος στις βιολογικές θεραπείες της παχυσαρκίας, όπως τα φάρμακα και η βαριατρική χειρουργική.\nΕπειδή, όμως, τα φάρμακα για αδυνάτισμα δεν είναι αρκετά ούτε καλύπτουν εξ ολοκλήρου το βιολογικό υπόβαθρο της παχυσαρκίας, θα πρέπει να προτείνεται πιο συχνά η βαριατρική χειρουργική, προσθέτουν.\n«Προτείνουμε τη χρήση της τροποποίησης του τρόπου ζωής για τη θεραπεία ατόμων με παρατεταμένη παχυσαρκία, αλλά μόνο ως μιας από τις συνιστώσες μιας πολυπαραγοντικής θεραπευτικής στρατηγικής», εξηγούν οι τέσσερις ειδικοί.\nΤο άρθρο των αμερικανών επιστημόνων συμπίπτει με τη δημοσίευση μίας νέας μελέτης, που ρίχνει περαιτέρω φως στους γενετικούς παράγοντες οι οποίοι προδιαθέτουν πολλούς ανθρώπους στην παχυσαρκία.\nΣτη μελέτη αυτή, που δημοσιεύεται στην επιθεώρηση «Nature», εντοπίστηκαν 97 περιοχές του ανθρώπινου γονιδιώματος οι οποίες επηρεάζουν την παχυσαρκία. Σε αυτές συμπεριλαμβάνονται γονίδια που ρυθμίζουν τα μηνύματα του εγκεφάλου τα οποία ελέγχουν την όρεξη και την χρήση ενέργειας (θερμίδων).\nTagsΔΙΑΦΟΡΑ παχυσαρκία ΥΓΕΙΑ ΧΡΗΣΙΜΑ


Πέτσας: καμπάνα και όχι καμπανάκι κινδύνου για τη χαλάρωση των μέτρων | Πολιτική | ANT1 News\n13:03 | Σάββατο 15 Αυγούστου 2020\n09 Ιουλίου 2020 13:05 Τελευταία ενημέρωση : 09 Ιουλίου 2020 22:34\nΟ κυβερνητικός εκπρόσωπος επέστησε με ιδιαίτερη έμφαση την προσοχή τού κόσμου στο θέμα της λήψης μέτρων προστασίας για το κορονοϊό και χτύπησε «καμπάνα κινδύνου και όχι καμπανάκι» όπως είπε χαρακτηριστικά για τα φαινόμενα χαλάρωσης, τα οποία «δεν πρέπει να συνεχιστούν». Παράλληλα τόνισε την αποφασιστικότητα της κυβέρνησης να εποπτεύσει την τήρηση των μέτρων «για να αποκαλυφθούν οι επιπόλαιοι» και είπε ότι «θα περιμένουμε μέχρι την Δευτέρα να δούμε τι αποτελέσματα θα έχει η προσπάθεια εγρήγορσης, και θα δούμε μετά αν, και τι άλλα μέτρα θα πάρουμε».\n«Ακούσαμε τις απόψεις των ειδικών. Πήραμε έγκαιρα αποφάσεις και πειθαρχήσαμε στα σκληρά αλλά απολύτως αναγκαία μέτρα που πήρε ο πρωθυπουργός και η κυβέρνηση», τόνισε ο κυβερνητικός εκπρόσωπος, Στέλιος Πέτσας, ξεκινώντας την ενημέρωση των πολιτικών συντακτών. «Και το κάναμε αυτό για πολύ καιρό. Όχι μόνο κατά τη διάρκεια του lockdown τον Μάρτιο και τον Απρίλιο αλλά και μετά την άρση του στις 4 Μαΐου 2020. Κάναμε την Ελλάδα, όλοι μαζί, χώρα πρότυπο διεθνώς στην αντιμετώπιση της παγκόσμιας κρίσης που προκαλεί η πανδημία του κορονοϊού. Και από τις 15 Ιουνίου και μετά ανοίξαμε σταδιακά τις πύλες της χώρας μας στον κόσμο. Γιατί είμαστε μία ανοιχτή κοινωνία με φιλόξενους ανθρώπους αλλά και μία χώρα που πέρυσι είχε 18 δισεκατομμύρια ευρώ άμεσες εισπράξεις από τον τουρισμό», επισήμανε ο κυβερνητικός εκπρόσωπος.\n«Ανοίξαμε για να υποδεχθούμε τους επισκέπτες μας με γνώμονα πάντα την προστασία της δημόσιας υγείας και την ανθρώπινης ζωής. Όταν ανοίγαμε τις πύλες της χώρας μας στον κόσμο ξέραμε ότι θα υπάρξουν εισαγόμενα κρούσματα κορονοϊού. Με αυτήν την εκτίμηση οργανώσαμε ένα πρωτοποριακό σύστημα στοχευμένων ελέγχων αλλά και άμεσης ιχνηλάτησης των όποιων κρουσμάτων προκειμένου να περιχαρακώνονται γρήγορα και να μην υπάρχει διασπορά στην κοινότητα», πρόσθεσε. Όπως υπογράμμισε ο κ. Πέτσας, «μέχρι στιγμής αυτό δουλεύει καλά. Σε 31.169 τεστ που έγιναν σε όλες τις πύλες εισόδου της χώρας 1η έως 6 Ιουλίου 2020 εντοπίστηκαν 100 θετικά, δηλαδή μόλις το 0,3%». «Επομένως, υπάρχουν εισαγόμενα κρούσματα αλλά η αύξηση είναι ήπια και ελεγχόμενη», ανέφερε ο κυβερνητικός εκπρόσωπος, Στέλιος Πέτσας, κατά τη διάρκεια της ενημέρωσης των πολιτικών συντακτών.\n«Τηρούμε τις συστάσεις των ειδικών, τηρούμε τους κανόνες ατομικής υγιεινής και προστασίας, φοράμε μάσκα όπου χρειάζεται ή συστήνεται, τηρούμε τις αποστάσεις. Αυτά, αν τα κάνουμε, θα πάψουμε να τρέφουμε τον κορονοϊό. Ο καθένας και η καθεμία ατομικά, έχουμε ευθύνη, απέναντι στον εαυτό μας, απέναντι στους ανθρώπους που αγαπάμε και έναντι της κοινωνίας. Ιδίως, όμως, έχουν ευθύνη οι επαγγελματίες και οι εργαζόμενοι, από τα εμπορικά καταστήματα μέχρι τα καταστήματα υγειονομικού ενδιαφέροντος και από τα ξενοδοχεία μέχρι τις μεταφορές. Επαγγελματίες και εργαζόμενοι που είναι, όλοι, πολύτιμοι σύμμαχοι σε αυτόν τον αγώνα», επισήμανε ο κ. Πέτσας. Όπως ανέφερε ο κυβερνητικός εκπρόσωπος «η κυβέρνηση τους καλεί να συνεχίσουν να είναι σύμμαχοι και πρεσβευτές σε αυτόν τον αγώνα. Πιστεύουμε ότι η συντριπτική πλειοψηφία θα συνεχίσει, όπως το έκανε και μέχρι σήμερα, να ανταποκρίνεται με υψηλό αίσθημα ευθύνης σε αυτό το πρόσθετο καθήκον που επιβάλλει η αντιμετώπιση της πανδημίας. Διαβεβαιώνουμε ότι η κυβέρνηση θα ενεργοποιήσει όλους τους μηχανισμούς ελέγχου που έχει στη διάθεσή της, για να προστατεύσει τους πολλούς υπεύθυνους, από τους λίγους επιπόλαιους».\nΝωρείτερα σημείωσε ότι «είναι απαράδεκτο ο αρχηγός της αξιωματικής αντιπολίτευσης να λοιδορεί την πατρίδα μας στο εξωτερικό. Την ώρα που η Ελλάδα ανακτά το κύρος της και αναγνωρίζεται διεθνώς, ως χώρα πρότυπο στην αντιμετώπιση της παγκόσμιας κρίσης του κορονοϊού, ο κ. Τσίπρας προσπαθεί να την εκθέσει. Είναι προφανές πως ο πανικός που τον κατέλαβε μετά τις αλλεπάλληλες αποκαλύψεις, τον σέρνει σε νέες πολιτικές αθλιότητες. Φαίνεται ταυτόχρονα, ότι με ακρότητες και ακατάσχετο υβρεολόγιο, ο κ. Τσίπρας επιχειρεί να επιβάλει σιωπή στο εσωτερικό του κόμματός του, να πολώσει, να φανατίσει και να σπείρει τοξικότητα στο πολιτικό σύστημα. Όταν, όμως, μιλά για "διεφθαρμένο κόμμα", ο κόσμος καταλαβαίνει. Και κοιτάζει στην αυλή του "μαγαζιού" και των "παραμάγαζων". Όταν μιλά για επιθέσεις -έτσι τις χαρακτήρισε- που αφορούν το κόμμα και όχι ένα πρόσωπο, δεν αποκρούει, αλλά διαχέει στους συντρόφους του τις ευθύνες για τα καταγγελλόμενα. Όταν ταυτίζεται και ταυτίζει το κόμμα του με τον κ. Παππά, δεν τον καλύπτει. Αποκαλύπτει εξάρτηση και πολιτική συνενοχή. Όταν αποφεύγει να απαντήσει για την ουσία, δεν απαλλάσσεται αλλά διευρύνει το πολιτικό κατηγορητήριο που αναπτύσσεται σε βάρος του στην αντίληψη των πολιτών».\nΝομοσχέδιο που στοχεύει στον εκσυγχρονισμό του ιδιωτικού σχολείου\nΔεκαπενταύγουστος χωρίς λιτανείες, με μάσκες και αποστάσεις


Αυξήστε τη χωρητικότητα αποθήκευσης του συστήματός σας με τον σκληρό δίσκο 12TB από την Dell. Με ταχύτητα περιστροφής 7.2K RPM, αυτή η μονάδα προσφέρει γρήγορη πρόσβαση σε δεδομένα του δίσκου. Με διασύνδεση SAS, ... Πλήρης περιγραφή\nDell 12TB 7.2K RPM SAS 12Gbps 512e 3.5ίντσες δίσκωνΑυξήστε τη χωρητικότητα αποθήκευσης του συστήματός σας με τον σκληρό δίσκο 12TB από την Dell. Με ταχύτητα περιστροφής 7.2K RPM, αυτή η μονάδα προσφέρει γρήγορη πρόσβαση σε δεδομένα του δίσκου. Με διασύνδεση SAS, αυτός ο σκληρός δίσκος παρέχει ενισχυμένες ταχύτητες μεταφοράς δεδομένων.\nΕξάρτημα κατασκευαστή : NFWH2 | Εξάρτημα Dell : 400-AZXE